Абу Бакр разияллоҳу анҳу: Анбор ва Айнут-тамр фатҳи\nBy Исмоил Муҳаммад Яъқуб on 04/30/2020 АБУ БАКР ТАРИХ ХУЛАФОИ РОШИДИНЛАР\nВазият барқарор ҳолга келгач, Холид ибн Валид Ҳийрага Қаъқоъ ибн Амр ат-Тамимийни амир этиб қолдириб, ўзи Иёз ибн Ғанмга ёрдамга жўнаб кетди. Иёзга Абу Бакр Сиддиқ Ироққа шимол томонидан кириб боришни, йўлидаги шаҳар-қишлоқларни фатҳ этиб, пировардида Холид билан бирлашишни буюрган эди. Холид Анборга етиб келиб кўрдики, анборликлар қалъаларга беркиниб, атрофни хандақ билан ўраб олибди ва қалъалар устига тизилиб, атрофни сергак кузатиб туришибди. Мусулмонлар уларни қамалга олдилар. Холид жангчиларга анборликларнинг кўзларини нишонга олишни буюрди. Қаттиқ отишма бўлди ва шу куни анборликлардан минг аскар кўзидан жароҳат олди. Шу боис бу жанг “кўзлар жанги” деб ҳам аталади.\nХолид фавқулодда ақлу заковат билан аскарларни Анбор атрофига қазилган хандақдан олиб ўтишга муваффақ бўлди. У заиф ва нимжонроқ туяларни сўйдириб, хандақнинг энг тор жойига устма-уст қилиб тахлаттирди. Сўнг мусулмонлар улар устидан юриб, хандақнинг нариги тарафига ўтиб олдилар ва хандақ ортида душманга юзма-юз келдилар. Душман қалъаларга кириб яширинди. Қаттиқ қамалдан сўнг форсликлар лашкарбошиси Шероз Холид ибн Валид қўйган шартлар асосида сулҳни қабул қилишга мажбур бўлди. Сулҳ шартига кўра, у ўз аскарлари ҳамроҳлигида қуруқ қўл билан Анборни ташлаб чиқиб кетди. Қалъалар ичидаги барча мол-мулк мусулмонлар ўлжасига айланди.\nСаҳобалар анборлик араблардан ўқиш-ёзишни ўргандилар. Улар аввалдан саводхон халқ бўлиб, аввалроқ Бухтунассар замонларида шу ерларга келиб жойлашиб қолган Бану Иёд қабиласи арабларидан савод чиқаришган эди.\nХолид ибн Валид Анборга Зибриқон ибн Бадрни амир этиб қолдирди ва ўзи Айнут-тамрга йўл олди. Айнут-тамрда Намир, Тағлиб, Иёд ва бошқа қабилалардан ташкил топган, Аққа ибн Аққа бошчилигида араб қўшини ва Маҳрон ибн Баҳром бошчилигида форс қўшини бор эди. Аққа Маҳронга: “Араблар билан қандай урушишни араблар яхшироқ билади, Холидни бизга қўйиб бер, уни ўзимиз бирёқли қиламиз”, деди. Маҳрон: “Майли, шундай бўлақолсин. Агар ёрдам керак бўлса айтасизлар, ёрдамга келамиз», деди. Форслар ўз лашкарбошиларини маломат қилишган эди, у уларга: “Қўяверинглар, агар улар Холидни енгсалар айни муддао, аммо енгилиб қолсалар, биз Холиднинг урушда ҳолдан тойган қўшини билан урушга кирамиз ва уларни енгишимиз осон кечади”, деди. Шундан сўнг Аққа қўшинини Холиднинг йўлига чиқарди ва икки қўшин бир-бирига рўпара келиб, жангга ҳозирлана бошлади. Холид душманни диққат билан кузатар экан, душман лашкарбошиси жангчиларининг сафларини текислаётганини кўрди ва ёнидагиларга, сизлар шу ерда туринглар, деди-да, ўзи бир неча йигити билан от чоптириб, душман қўшини сари елди. Душманлар ақли шошиб, нима бўлаётганини тушуниб етгунича ҳам бўлмай Холид уларга яқинлашиб, лашкарбошини юлиб олиб, отга ўнгариб ортига қайтди. Бошсиз қолган қўшин саросимага тушиб, ҳар тарафга тирқириб кетди ва урушсиз мағлубиятга учради. Кўпчилиги асирга тушди.\nСўнг Холид Айнут-тамр қалъасига йўл олди. Маҳрон Аққанинг жангсиз мағлуб бўлганини эшитгач, қалбига қаттиқ қўрқув тушди ва қалъадан чиқиб, қочиб кетди. Холиддан қочиб келган насроний араблар қалъа дарвозаси очиқлигини кўриб, унинг ичига кириб яширинишди. Сўнг Холид қўшини билан улар ортидан келиб, қалъани қаттиқ қамалга олди. Охир-оқибат қалъадагилар қамалга дош беролмай, таслим бўлиб, Холиднинг ҳукмига тушишга мажбур бўлдилар. Холид лашкарбоши Аққани ҳам, бошқа аскарларни ҳам қатл эттирди. Қалъадаги барча мол-мулкни ўлжа олди. Қалъадаги черковда Инжил ўқишни ўрганаётган қирқ нафар бола бор экан. Болаларни устларидан қулфлаб қўйишган экан. Эшикни синдириб, болаларни чиқардилар. Холид уларни амирларга ва нуфузли шахсларга тарқатиб берди. Усмон ибн Аффоннинг мавлоси (озод этган қули) Ҳимрон ҳам шу болалардан бири эди. Улар ичида машҳур тобеинлардан Муҳаммад ибн Сийриннинг отаси Сийрин ҳам бор эди, уни Анас ибн Молик олган эди. Холид ғаниматнинг бешдан бирини Валид ибн Уқба воситасида Абу Бакр Сиддиққа юборди.\nСўнг Абу Бакр разияллоҳу анҳу Валид ибн Уқбани Иёзга мадад учун юборди. Ўшанда Иёз Давматул-жандални қамал қилиб турган эди. Валид етиб келиб кўрдики, Иёз Ироқнинг бир ноҳиясида бир қавмни қамал қилиб турибди. Аммо бошқа ироқликлар йўлларни беркитиб қўйишгани сабабли унинг ўзи ҳам қамал ҳолатига тушиб қолган эди. Шундан сўнг Валиднинг маслаҳати билан Иёз Холид ибн Валидга мактуб йўллаб, мадад кучлари юборишини сўради. Холид Иёзга шундай жавоб йўллади: “Холиддан Иёзга. Сен томонга қараб йўлга чиқдим. Бироз сабр қил, шерюракли баҳодирларни устларига миндирган саноқсиз от-уловлар сенга мадад учун етиб боради”.\n «Ал-бидоя ван-ниҳоя», 6/353.\n «Ал-бидоя ван-ниҳоя», 6/354.\nAvvalgi maqolaМаййитни дафн этишга тааллуқли масалалар (8)\nKeyingi maqola Райҳона бинти Зайд разияллоҳу анҳо


20 июн 2021, Тошкент вақти: 21:17\nЖиноят ишлари бўйича Яккасарой туман суди биносида 27 февраль куни бошланган маҳкамада Иброҳим Исроилов журналистларга гапирмоқда.\nЮзлаб одамни чув туширганликда айбланаётган "Straus house" туяқуш ширкати раҳбари Иброҳим Исроилов 27 февраль куни ўзи ва яна уч шериги устидан бошланган очиқ маҳкамада терговчи ишни бости-бости қилиш учун ўзидан 1 миллион АҚШ доллари миқдорида пора сўраганини иддао қилди.\nИсроилов ва у асос солган туяқушчилик ширкати директори, директор муовини ва ҳисобчиси 300 дан ортиқ фуқаронинг миллиардлаб сўм миқдордаги пул маблағларини фирибгарлик йўли билан талон-торож қилишда айбланмоқда.\nЖиноят ишлари бўйича Яккасарой туман суди биносида 27 февраль куни бошланган маҳкамада Исроиловга журналистларга гапириш имкони берилди.\nСуд залидан олинган видеода Исроилов қамоққа олинганидан кейин, ширкати мол-мулки талон-торож бўлгани, қамалгани ортидан туяқуш бизнеси касодга учрагани ва шу боис мижозлар пулларини қайтариш имконидан ҳам маҳрум қолганини айтади.\n- Тўрт юздан ортиқ жўжа олганларнинг тақдирини ким ўйлайди? Менку қамалиб кетавераман. Ўзбекистонда туяқуш бозорини ривожланишида бизнинг ширкатнинг ҳиссаси катта бўлди. Биз ишлаётган пайт бозор қандай ривожланаётган эди. Бизнинг "Straus House" ширкати синди, бозор ҳам синди. Ким туяқуш олаяпти - ҳеч ким. Терговчилар ширкатга бориб, компьютерлармизгача олиб кетган. Мени қамаб қўйди. Қандай қилиб одамларнинг пулларни қайтариб беришим мумкин? Тағин мендан ишни бости-бости қилиш учун терговчилар 1 миллион АҚШ доллари сўрашган, - деди Исроилов.\nИсроилов бу иддаосини қўлловчи далилларни судга тақдим қилган-қилмагани ҳақида Озодликда маълумот йўқ.\nОлий суд эълон қилган баëнотга кўра¸ тергов жараëнида 300дан ортиқ жабрланувчи ва фуқаро даъвоси ўрганиб чиқилгани ва уларга етказилган моддий зарар миқдори қарийб 8 миллиард сўм деб баҳоланган.\nШундан дастлабки тергов мобайнида¸ айтилишича¸ 1,8 миллиард сўмдан ортиғи ундирилган.\nҲозиргача тадбиркорларнинг туяқуш жўжалари учун "Straus House" га тўлаб қўйган пуллари қандай қайтарилиши борасида расмий маълумот берилмади.\n"Straus House" ширкати эгаси Иброҳим Исроиловнинг исми очиқланмаслигини истаган яқинларидан бири Озодлик билан суҳбатда суддаги ҳужжатларда қарздорлик икки баравар кўп қилиб кўрсатилганини иддао қилди.\n- 8 миллиард қилиб орттириб кўрсатилаяпти. Бундан ташқари юзлаб жўжа олганлар ҳам олмадим деб¸ ёки жўжалар ўлиб қолди¸ деб даъво қилган. Биз беш кун ичида ўлиб қолган жўжаларга жавоб берамиз. Ундан ортиқ муддатда ўлиб қолган жўжаларнинг пулини қайтариб беролмаймиз. Бизнинг ҳисоб-китобимиз бўйича қарздорлик 4 миллиард сўм атрофида. Ҳозир мана туяқуш жўжаси олиш учун Покистонга ўтказилган 200 минг АҚШ доллари қайтариб олинди. Ҳозир 100 минг АҚШ доллари Малайзияда турибди. 34 минг доллар Покистонда. Шу пуллар ҳам қайтарилса, пул қайтарилади. Бунинг учун Иброҳимни қамоқдан чиқариш керак, - деди Исроилов яқинларидан бири.\nБу суҳбатдош, тергов жараёнида Исроиловнинг бувисига тегишли Тошкентдаги уй ҳам хатланганини айтди.\n- Бу уй Иброҳимники эмас¸ бувисиники. У уйга уч опа-сингил даъвогар. Иброҳим уй эгасига невара бўлади. Онаси биринчи эридан ажраб кетганидан кейин, бувисиникида яшаган, шу уйда яшаган холос. Булар шу уйни ҳам хатлашди, - деди Исроиловнинг исми очиқланмаслигини истаган қариндоши.\nОзодлик Иброҳим Исроилов ва шерикларининг иддаолари юзасидан Ўзбекистон Бош прокуратурасидан изоҳ ола олмади. Прокуратура матбуот хизмати электрон манзилига 28 февраль куни юборилган саволлар жавобсиз қолди.\nИсроилов ва шериклари устидан маҳкама 2 март куни Яккасарой туман суди биносида давом этади.\nИкки йил аввал маҳаллий матбуот ва телевидение ¸ шунингдек ижтимоий тармоқларда "Strаus House" ширкати Жанубий Африкадан келтириладиган туяқуш жўжалари донасини ўртача 2 миллион сўмдан сотиб олиб¸ бойиш ҳақидаги реклама эълонлари билан танилди.\nИсроилов¸ бир ёшга тўлган туяқушнинг ҳар бирини аҳолидан ўртача 9-10 миллион сўмдан қайта сотиб олишни ҳам ваъда қилди.\nЎзларини туяқуш бизнесида синаб кўрмоқчи бўлган фуқароларнинг Озодликка айтишича, улар шу рекламага учиб туяқуш жўжаларини ҳарид қилиш учун “Straus House” билан шартнома тузганлар.\nАйтилган пул май ойида тўлиқ тўланганига қарамай¸ жўжалардан дарак бўлмагани ортидан¸ улар давлат идораларига шикоят қилишга киришган.\nОзодлик гаплашганлар орасида¸ "Straus House" ваъдаларига учиб¸ банкдан кредит олиб, 200 миллион сўм тўлаб қўйганлар ҳам бор.


Аҳмад Вали Карзай таъзиясида портлаш юз берди\nАҳмад Вали Карзай сешанба куни ўлдирлиган эди.\nПайшанба куни Қандаҳордаги масжидлардан бирида салласида портловчи мосламани олиб кирган худкуш уч кишини ўлдириб, 15 одамни жароҳатлади.\nМасжидда Афғонистон Президенти Ҳамид Карзайнинг яқинда ўлдирилган укаси Аҳмад Вали Карзай ҳаққига фотиҳа ўқилаётган эди.\nХудкуш бомбачи, расмийларнинг айтишича, масжидга портловчи мосламани салласининг ичига яшириб олиб кирган. Ҳафта бошида ўз тансоқчиси томонидан отиб ўлдирилган Аҳмад Вали Карзайнинг ҳаққига дуои фотиҳа ўқилаётган пайтда худкуш портловчи мосламани ҳаракатга келтирди.\nҚандаҳор вилоят расмийлари меҳроб ёнида рўй берган портлаш оқибатида камида тўрт киши ҳалок бўлиб, 15 одам жароҳатланганини айтмоқда. Улар орасида масжид имоми ва Қандаҳор мадрасаси бош мударриси Муалави Ҳикматуллоҳ Ҳикмат ҳам бор.\nҚандаҳор вилоят ҳокими Тўрияли Веса ҳужумни қоралаб, бундай деди.\n- Фотиҳа ўқилаётган пайтда кичик портлаш рўй берди. Бу Ислом ҳамда паштунлар ва қандаҳорликлар маданиятига тўғри келмайди. Оқибатда жамоатимиз бош уламоси, бир ўспирин бола ва яна бир маҳаллий йигит шаҳид кетдилар. Ўн беш киши тан жароҳати олди, деди вилоят ҳокими.\nПешин намози пайтида фотиҳа ўқилаётганда Қандаҳор жомеъ масжидида Афғонистон ҳукуматининг бир неча вакили ҳам бўлган. Лекин расмийларнинг айтишича, улардан ҳеч бирига зиён етмаган. Ҳукумат мулозимлари воқеа жойида вертолётда олиб кетилган.\nПортлаш рўй берган пайтда масжидда бўлган қандаҳорликлардан бири Зоҳир Жон Озодлик радиосига буларни айтади.\n- Масжид ичида ҳам худкушлик қиладими? Бу қанақа шаҳидлик бўлди? Масжидга келаётганлар намоз ўқигани келадику. Нега у ерни портлатиш керак?\nПайшанба кунги ҳужум Аҳмад Вали Карзай дафн ва фотиҳа маросимларида қатнашиш учун Қандаҳорга келаётган ҳукумат вакилларига қарши амалга оширилган бир нечта ҳуружларнинг навбатдагиси бўлди.\nҚандаҳор вилоят кенгаши раиси, Афғонистон жанубидаги энг нуфузли ва мунозарали ҳукумат вакилларидан бири ҳисобланган Аҳмад Вали Карзай ўтган сешанба куни оиласига яқин кишилардан бири ва тансоқчиси томонидан отиб ўлдирлди. Унинг исми коррупция билан боғлиқ жанжалларда ҳам аралашган эди.\nТолибон ҳаракати қотиллик учун маъсулиятни ўз зиммасига олиб, уни “эришилган энг катта ютуқ”, дея атади.\nПайшанба куни БМТ ҳисобот эълон қилиб, Афғонистонда жорий йилнинг биринчи ярмида тинч фуқаролар орасида талафотлар ўтган йилнинг шу даврига нисбатан 15 фоизга ошганини маълум қилди.\nҲисоботга кўра, йил бошидан бери Афғонистонда 1462 нафар фуқаро ўлдирлиган. Бу кўрсаткич ўн йилдан бери давом этаётган урушда энг талафотли ҳисобланган 2010 йилни ҳам ортда қолдириши мумкин.\nБМТнинг Афғонистонга кўмаклашиш миссияси хулосаларига кўра, ҳалок бўлган тинч фуқароларнинг аксари Толибон ҳаракати амалга оширган зўравонликлар қурбони бўлган.\nБМТ маълумотларига кўра, жорий йилда тинч фуқаролар орасидаги ўлимларнинг 80 фоизи учун жанггарилар масъулдир.\nҲисоботда шунингдек, жорий йилда Афғонистон ҳукуматининг 190 расмийси жанггарилар ҳужумида ҳалок бўлган.\nБМТ вакили Жоржет Ганьон пайшанба куни Кобулда ҳиобсот хулосаларини журналистларга эълон қилди.


Қирғизистонда митинглар мавсуми очилди\nҚирғизистонда митинглар мавсумини ўшликлар ва жалолободликлар очиб берди.\n5 март куни Ўш ва Жалолобод шаҳарларида ҳокимиятни зўравонлик билан босиб олишга ҳаракат қилганликда айбланаётган депутатлар Қамчибек Ташиев, Садир Жапаров ва Талант Мамитовни ҳибсдан озод қилиш талаби билан митинглар бўлиб ўтди.\nЎш шаҳри марказий майдонига тўпланиб, ўзларини “Ата Журт” партияси аъзолари деб таништирган 300га яқин одам партиядан парламент депутатлигига сайланган Қамчибек Ташиев, Садир Жапаров ва Талант Мамитовни қамоқдан озод қилиш, Қумтор олтин конини миллийлаштиришни талаб қилишди:\n-Митингнинг асосий мақсади “Ата Журт” партиясининг раҳбари Қамчибек Қидиршаевични, Садир Нурқўжўевични ва Талант Турмаматовични озодликка чиқарилишига эришишдир. Биз ҳукуматдан шуни талаб қиламиз. Тергов якунланди, суд жараёни ҳам ниҳоясига етиб қолингани айтилаяпти. Биз тўғри натижа чиқарилишини кутаяпмиз. Бироқ биз суд адолатли ҳукм чиқаришига ишонмай, ушбу митингни ўтказишга мажбур бўлдик. Биз беш ой кутдик, тергов жараёнида ҳам сиёсий ўйинлар бўлганини кўрдик,- деди “Ата Журт”\nпартиясининг Ўш вилояти бўйича мувофиқлаштирувчиси Дария Шабданова.\nҲукуматнинг Ўшдаги вакили Сўрўнбай Жэнбеков депутатларга нисбатан ўтаётган суд жараёнига аралашишга ҳуқуқи йўқ эканини айтди.\nМитинг иштирокчилари олдига чиққан ҳукуматнинг Ўш вилояти бўйича вакили Сўрўнбай Жэнбеков депутатларга нисбатан ўтаётган суд жараёнига аралашишга ҳуқуқи йўқ эканини айтар экан, митинг иштирокчиларидан ўз талабларини ёзма равишда беришларини илтимос қилди.\n-Резолюциянглар борми, мурожатноманглар борми менга топширинглар. Мен ҳукумат вакили сифатида уни қабул қиламан. 5-10 нафаринглар олдимга киринглар, сизларни кутиб ўтираман. Бугун митинг бўлади, деб кеча телевизордан кўриб Бишкекдан учиб келдим, - деди Сўрўнбай Жэнбеков.\nДепутатлар Қамчибек Ташиев, Садир Жапаров ва Талантбек Мамитов тартибсизлик келтириб чиқарганлик ва ҳокимиятни куч билан ағдаришга уринганликда айбланмоқда.\nУлар ўтган йилнинг 3 октябрида Бишкекдаги парламент биноси олдида минг кишилик намойиш уюштирган ва намойишчиларни ҳокимиятни босиб олишга унвдовчи нутқлар сўзлаган. Шундан сўнг норозилар парламент биносига бостириб киришга ҳаракат қилишган.\nДепутатларни озод қилиш талаби билан Қирғизистоннинг Жалалобод ва Қоракўл шаҳрида ҳам митинглар ўтказилди.\nМаълумотларга қараганда, Жалолободдаги митинг иштирокчилари асасан аёллардан иборат бўлган. Юзга яқин норози Жалолобод ҳокимияти биносининг биринчи қаватига кириб олган. Улар ҳибсдаги депутатлар озод этилмагунга қадар бу ердан чиқмаслигини айтишмоқда.\nМитингчилар тинч тарқалган бўлсаларда, айрим ўшликларнинг ташвишланишига сабаб бўлдилар.\nАйни пайтда, Ўш шаҳар ички ишлар бошқармаси шаҳарда вазият барқарор эканини айтмоқда:\n-Ўш шаҳри ҳудудида вазият барқарор. Шаҳардаги барча ташкилотлар ва бошқа масканлар ишлаябди. Бугун митингга келган одамлар ҳам ўзининг фуқаровий ҳуқуқларидан фойдаланиб, ўз фикрини айтмоқда. Уларга бизнинг хеч қандай эътирозимиз йўқ. Агарда бирон бир тартиб бузиш ёки бировнинг ҳуқуқини поймол қилиш ҳаракати бўлса, ҳуқуқ тартибот органи ходимлари ҳам бунга қарши қонун доирасида чора кўради, - деди Ўш шаҳар ички ишлар бошқармаси матбуот котиби Замир Сидиков.\nБироқ ўшлик ҳуқуқ фаоли Махмуджон Юсупов фикрича, баҳор келиши билан митингларнинг бўлиши одамларнинг орасида турли вахималарни пайдо қилмоқда:\n-Шаҳарликлар эндигина қишдан чиқди. Одамлар кўча супуради, уйини супуради, ахлат ташийди, кўчага чиқади. Қайси миллат бўлмасин кундузи ҳам, кечаси ҳам кўчага чиқолмайди. “Кўчага чиқса уриб кетади, сўкиб кетади” деб турли миш-мишлар тарқалди. Бу эса оддий инсонлар учун яхши эмас. Мактаб болалари мактабга, боғчага боради, шундай вазият бўлса ота-оналар қўриқиб, болаларини боғчага ҳам жўнатмайди, - деди Махмуджон Юсупов.


ALMATY. Kazinform – Алмати шаҳри Қутқарув хизмати директори Бейсеғали Жунисов тартибсизликлар пайтида ёниб кетган ва ўқ теккан автомобиллар ҳақида маълумот берди, дея хабар беради Kazinform мухбири.\nАлматида террорчилик ва талончиликка алоқадорликда гумонланиб 508 нафар киши қўлга олинди\nALMATY. Кazinform - Алмати комендатураси шаҳардаги вазият ҳақида маълумот тарқатди, деб хабар беради Kazinform мухбири.\nИИВ: Қозоғистонда 5135 киши ҳибсга олинди\nNUR-SULTAN. Kazinform – Қозоғистон бўйлаб тартибсизликларда иштирок этган 5135 нафар шахс қўлга олинди. Бу ҳақда мамлакат Ички ишлар вазирлиги маълум қилди, дея хабар беради Kazinform мухбири.\nҚР ИИВ: 4266 киши ҳибсга олинди, уларнинг орасида хорижликлар ҳам бор\nNUR-SULTAN. Kazinform – Қозоғистонда ҳибсга олинганлар орасида чет эл фуқаролари ҳам бор. Дастлабки маълумотларга кўра, қўшни давлат фуқаролари қўлга олинган. Бу ҳақда мамлакат Ички ишлар вазирлиги маълум қилди, деб хабар беради Kazinform.\nАлматида 70 террорчи ва 30 мародер қўлга олинди\nNUR-SULTAN. Kazinform – Алматида 70 террорчи ва 30 мародер қўлга олинди, деб хабар беради Kazinform мухбири.


Европа чемпионати бошланди\n01 декабр 2020, Тошкент вақти: 14:08\nШвейцария ва Австрияда футбол бўйича 2008 йилги Европа чемпионатининг финал ўйинлари бошланди.\nДастлаб Чех Республикаси ва чемпионат мезбони швейцарияликлар яшил майдонда тўп суради.\n“А” гуруҳида эса Туркия терма жамоаси Женевадаги стадионида Португалия футболчиларига қарши майдонга тушди.\nФутбол бўйича 2008 йилги Европа чемпионати финал беллашувларида 16 жамоа қатнашмоқда. Футбол ишқибозлари эса 31 та қизиқарли ўйинни томоша қилади. Беллашувлар 29 июнь куни Венада тугаши белгиланган.


Ўзбекистонда қизларни ҳаётга тайёрловчи “Бибихоним” мактаблари ташкил қилинади - UzNews.uz\n10 марта, 13:59 325 0\nЎзбекистонда қизларни ҳаётга тайёрловчи “Бибихоним” мактаблари ташкил қилинади\nАйни пайтда ушбу мактабларнинг концептуал асослари ишлаб чиқилмоқда.\nФото: Иллюстрация / Тошкент вилояти ҳокимлиги\nБугун Сенатнинг ўн учинчи ялпи мажлис олдидан “Хотин-қизлар ва гендер тенглик масалалари қўмитаси” йиғилиши ўтказилди. Унда қизларни эрта турмушга бериш ва қариндош-уруғ ўртасидаги никоҳнинг олдини олиш бўйича амалга оширилаётган ишлар ҳисоботи тингланди.\n“Маҳалла ва оила” илмий-тадқиқот институтининг директори Нодира Эгамбердиеванинг маълум қилишича, Ўзбекистонда “оиланинг бахтлилик индикатори” ишлаб чиқилмоқда. Шу мақсадда “Бахтиёр оила” веб-сайти яратилмоқда. Сайт бахтиёр оила қандай бўлиши, нима қилиш кераклигига қаратилган. Фойдаланувчиларга оилаларда айрим мавжуд маиший камчиликларни ҳал қилиш йўллари ҳам кўрсатилиши режалаштирилган.\nБундан ташқари Нодира Эгамбердиева институт томонидан эрта никоҳга ундовчи омиллар сабаблари ўрганилаётганини таъкидлаб, тегишли қарор асосида тез орада “Бибихоним” мактаблари тузилишини маълум қилди.\n“Буни концептуал асосларини ишлаб чиқяпмиз. Бу мактабларда ўсмир ёшидаги қизларни ҳаётга тайёрлаш, уларда етакчилик сифатларини тайёрлаш. Турли ечим ва қарорлар қабул қилишда “Бибихоним” мактабида шу қизлар ўқитилади. 5-6 йўналишда, асосан”, деди Нодира Эгамбердиева.\n19 апреля, 11:26 1290 0


20:59 / 25.04.2016 1734 pdf Ўқиш режими + -\nАср намозини ўз вақтида ўқимаслик оғир гуноҳ ҳисобланиши ҳақида бир ҳадис эшитдим. Ушбу ҳадиснинг қанчалик саҳиҳлигини билмоқчи эдим: «Бир аёл Пайғамбаримиз соллаллоҳу алайҳи васалламнинг олдиларига келиб, оғир гуноҳ қилиб қўйганлигини ва бунинг каффоратини айтиб беришларини сўраб: «Мен зино қилиб қўйдим ва зинодан бола туғдим, буни яшириш учун болани ўлдирдим ҳамда ўликни сиркада эритиб йўқ қилдим. Бунинг устига нафсга эргашиб, сиркани сотиб юбордим!»,-дебди. Буни эшитган Пайғамбаримиз соллаллоҳу алайҳи васаллам: «Шуми?! Мен эса сенинг ваҳимангдан аср намозини ўқимабсан деб ўйлабман». Муҳтарам Шайх хазратлари, наҳот аср намозининг қазоси шу даражада гуноҳи кабира бўлса!? Илтимос, шунга жавоб берсангиз.\n- Бундай ҳадис йўқ.\nҲадисларда бомдод ва аср намозларига алоҳида эътибор берилишининг боиси бор. Аввало, бу икки намоз ер юзига муҳофаза учун тушиб чиқиб турадиган фаришталар алмашинадиган вақтда ўқилади. Ўша алмашинишдан кейин чиққан фаришталардан Аллоҳ субҳаноҳу ва таоло: бандаларимни қай ҳолда тарк этиб келдингиз? деб сўрайди.\nШунинг учун ўша вақтларнинг намозини ўқиб турган бандалар катта фазлга эга бўладилар. Шунингдек, бомдод намози ширин уйқу ва дам олиш пайтида, аср намози одамлар маишат учун роса уриниб турган пайтда ўқилади. Ким бу икки намозни ширин уйқуси ва маишатидан кечиб ўз вақтида адо этса, жаннатга киради.\n«Ким аср намозини ўтказиб юборса, гўёки аҳлини ва молини йўқотибди», дедилар».\nБу ҳадисда аср намози инсон учун аҳли аёли ва молу дунёси каби қимматли экани ҳақида сўз бормоқда. Бир вақт асрни ўқимаган одам аҳли аёлини ва молу дунёсини йўқотган одамдек қайғуриши лозимлиги таъкидланмоқда.\nУ киши Расулуллоҳ соллаллоҳу алайҳи васалламдан 164 та ҳадис ривоят қилганлар. Марвда ғозий ҳолларида вафот этганлар. Бу ҳодиса 62 ҳижрий санада бўлиб, Бурайда розияллоҳу анҳу Хуросонда энг охири вафот этган саҳобий ҳисобланадилар. У кишининг қабрлари ҳозирги Туркманистон ҳудудидадир.\nБурайда розияллоҳу анҳу булутли кунда билмай қолиб Аср намозининг вақти чиқиб кетишидан қўрқиб, ғазотдаги шерикларига уни тезроқ ўқиб олишни тавсия қилибдилар ва ўзларининг бу ишларига Набий соллаллоҳу алайҳи васалламдан эшитган ҳадисларини далил қилиб келтирибдилар. Набий соллаллоҳу алайҳи васаллам:\n«Ким аср намозини тарк қилса, амали беҳуда кетади», деганлар» экан.\nБу ҳам аср намозининг аҳамияти улкан эканидан дарак беради.\n«ҳабата» сўзи аслида ёқмайдиган ўт-ўлан еб қўйиб, қорни шишган ҳайвонга ишлатилади. Унинг еган нарсаси беҳуда кетади, фойда беришнинг ўрнига зарар беради.\n«Ким иймонидан кейин куфр келтирса, амали беҳуда бўлади», дейилган. Шундан келиб чиққан умумий қоидага биноан, куфр амални ҳабата қилади. Бошқа нарса ҳабата қилмайди.\nМазкур уламоларнинг аср намозини тарк қилиш амални ҳабата этиши ҳақидаги мулоҳазалари ҳам намозни тарк қилиш куфрми йўқми эканлиги тўғрисидаги фикрларга боғлиқ.\nНамозни қасддан тарк қилса, кофир бўлади, деганлар бу ҳадисда ҳам аср намозини қасддан тарк қилса, амали ҳабата бўлади, дейишган.\nНамозни қасдданми, ноқасдданми, умуман тарк қилган одам кофир бўлади, деганлар ўз фатволарига мана шу ҳадисни ҳам далил қилиб келтирадилар.\nНамозни қасддан эмас, умуман тарк қилган одам кофир эмас, осий бўлади, деганлар ҳам бир намозни тарк қилиш ёмон. Лекин аср намозини тарк қилиш ҳаммасидан ҳам ёмонлигини билдириш учун шу ҳадисда ўта шиддатли ибора келтирилган. Аслида кофирликкина амални ҳабата қилади, дейдилар. Нима бўлганда ҳам, аср намозини тарк қилиш жуда ҳам катта гуноҳлиги билиниб турибди. Бу асрни ўқиса бўлди, бошқа намозлар унчалик аҳамиятли эмас, дегани эмас. ҳар бир намозни ўқимаслик, улкан гуноҳ. Лекин асрни ўқимаслик – яна ҳам улканроқ гуноҳ.\nШаръий масдарларда, хусусан, Қуръон ва Суннатда «ас-солатул вусто»нинг фазли ҳақида жуда кўп гаплар келган. Жумладан, ушбу фаслнинг аввалида келтирилган ояти каримада ҳам Аллоҳ таоло барча намозларни муҳофаза этишни амр қила туриб, кетидан «ас-солатул вусто»ни муҳофаза қилишни алоҳида таъкидлаган.\n«Бизни ўрта намоз – аср намозидан машғул қилдилар! Аллоҳ уларнинг уйларинию, қабрларини оловга тўлдирсин!» дедилар. Сўнгра уни Шом билан хуфтоннинг ўртасида ўқиб олдилар».\n«Аҳзоб куни» дейилгани Аҳзоб уруши кунидир. Аҳзоб – ҳизбнинг жами бўлиб, Уҳуд урушидан кейин кофирларнинг турли ҳизб – тоифалари бирлашиб, мусулмонларни Ер юзидан супуриб ташлаш мақсадида уларга қарши очган урушлари тарихда «Аҳзоб куни» номи билан машҳур бўлиб қолган.\nЎшанда Қурайш, ўатафон, яҳудийлар ва уларнинг иттифоқдошларидан иборат Аҳзоблар мусулмонларга қарши уруш очганлар. Аҳзоблар уч минг кишидан иборат эди. Улар жам бўлиб, йўлга чиққани ҳақида хабар келганидан сўнг Пайғамбаримиз соллаллоҳу алайҳи васаллам маслаҳат кенгаши очдилар ва Салмон Форсий розияллоҳу анҳунинг маслаҳатлари билан Мадинаи Мунавварани мудофаа қилиш учун шаҳар атрофига хандақ қазилди. Шунинг учун бу урущ деб ҳам аталади.\nАҳзоблар келиб, Мадинаи Мунавварани бир ой давомида қамал қилдилар. Икки томон орасида баъзи бир кичик тўқнашувлар бўлиб ўтди. Кейин Аллоҳ таоло Аҳзоблар устига совуқ шамол юборди. У кофирларга шиддатли қўрқинч олиб келди. Улар ноумид бўлиб, қайтиб кетдилар. Ана ўша уруш кунларининг бирида Пайғамбаримиз соллаллоҳу алайҳи васаллам бошлиқ мусулмонлар уруш билан машғул бўлиб қолиб, аср намозини вақтида ўқий олмадилар. Ўшанда Пайғамбаримиз соллаллоҳу алайҳи васаллам шу ҳадису шарифни айтганлар ва аср намозини қазо қилиб, шом ва хуфтоннинг ўртасида намози ўқиб олганлар.\nОдамларни намоз ўқишдан тўсилишига сабаб бўлиш шу қадар катта гуноҳ. Аҳзоблар уруш туфайли мусулмонларни намоздан тўсганлари учун шунчалар қаттиқ дуои бадга қолдилар.\nДемак, аср намозига алоҳида эътибор бермоқ лозим. Бировни намоздан қолмайлик. Намоздан тўсувчиларга яхши насиҳат қилайлик.\n20:58 / 25.04.2016 2186\n20:59 / 25.04.2016 1910\n2470 08:10 / 07.02.2018\nСаволЭшак сути билан жигар хасталигини даволашга рухсат бормиЖавобШайх Муҳаммад Содиқ Муҳаммад Юсуфmdash Рухсат йўқ.httpsavollar.islom.uzsavol30013\n4205 17:25 / 28.07.2017\n1978 20:09 / 27.04.2016\n1427 20:44 / 24.04.2016


Тез ёрдам келгунича нима қилиш керак: фавқулодда ҳолатларда чора кўриш тартиби | LifeHaq.uz\nҚуйида фавқулодда вазиятларда ўзингизни тўғри тутишга ёрдам берадиган “Ўз қўлингиз билан биринчи ёрдам” китобидан олинган бир нечта маслаҳатни келтирамиз. Бу билимлар кимнингдир ҳаётини қутқариб қолиши мумкин.\nТез ёрдам машинаси ҳалигача келмаган бўлсаю, инсон ҳаёти ҳавф остида қолган бўлса тез ва тўғри чора кўриш керак. Табиийки, биринчи ёрдам профессионал ёрдам ўрнини боса олмайди. Бироқ, баъзан бир нечта оддий ҳаракат жабрланувчининг ҳаётини қутқариб қолиши мумкин.\n30 йиллик иш тажрибасига эга амалиётчи шифокор, омон қолиш тиббиёти бўйича етакчи эксперт.\nКуйиш ҳолатида биринчи ёрдам\nОдатда, термик куйишлар нафас йўлларига ўтмасдан, бўйин ёки юзда шиш пайдо бўлмаса, ёки тананинг катта қисмида чуқур куйиш юз бермаган бўлса, ҳаёт учун ҳавфли ҳисобланмайди. Бироқ, ҳаттоки кичик куйиш ҳам оғриқли кечади. Уни қуйидагича енгиш мумкин:\nИссиқлик манбаини йўқотинг, куйиш соҳасидан иссиқ ёки тор кийимни олинг.\nКуйган жойни сув билан совутинг — бу оғриқни камайтириб, тўқималар шикастланиши қисқартиради. Бу мақсад учун муз тўғри келмайди: у зарарланган тўқималарга қон оқиб келишига ҳалақит қилади.\nИложи бўлса, куйган жойни юрак соҳасидан тепага кўтаринг. Бу жуда самарали усул эмас, аммо асаблар таъсирчанлиги камайиши натижасида оғриқ бир оз енгиллашиши мумкин.\nКуйган жойга ҳеч қачон мой, ёғ ёки суртмалар сурманг. Улар жароҳатдаги иссиқликни тутиб қолади. Аввал куйган жойни совутинг ва фақатгина бир неча соат ўтгач шикастланган терига антибиотикли крем суринг.\nЗарарланиш соҳасини баҳоланг. Кейинги ҳаракатлар куйиш даражасига боғлиқ бўлади.\nЗарарланиш соҳасини баҳолашнинг оддий усули – жабрланнинг куйган жойи ҳажми ва кафтларини таққослаб кўришдир: кафт юзаси тана умумий юзасининг қарийб 1%ни ташкил этади.\nБиринчи даражали куйиш\nБулар оғриқ ҳисларини юзага келтирадиган енгил қуёшдан куйишдир. Терининг фақат устки қавати шикастланган, шу боис барчаси бир неча кунда ўтиб кетади: эски тери кўчиб, унинг ўрнида янгиси пайдо бўлади.\nОғриқ ҳисларини йўқотишга қуйидагилар ёрдам беради:\nАлоэ верали гель.\nОғриқни қолдирувчи таъсирга эга яллиғланишга қарши воситалар.\nИккинчи даражали куйиш\nИккинчи даражали куйишни бир қарашда аниқлаш мумкин: дарҳол ёки бир неча соат ичида пуфакчалар пайдо бўлади. Бунда инфекцияни юқтириб олиш ҳавфи юқори, шу боис куйган соҳа 5%дан ортиқ бўлса албатта касалхонага мурожаат қилинг. Бундай куйишлар 2-3 ҳафтада битади, аммо кичик чандиқлар қолиши мумкин.\nҲудди очиқ жароҳатда бўлганидек ҳаракат қилинг:\nКичкина пуфакчаларга тегманг. Диаметри 2-3 сантиметрга тенг пуфакларни стерил восита билан тешинг.\nТешгандан сўнг шикастланган жойни тозаланг.\nСтерил боғлам қўйинг.\nАгар қизариш соғлом терига тарқалаётган бўлса, антибиотик ичинг.\nУчинчи даражали куйиш\nТерининг барча қатламлари шикастланган, шунинг учун у оппоқ ёки сарғайган кўринишда бўлади. Айрим ҳолларда бундай чуқур куйишлар оғриқсиз кечиши мумкин: тери қатламларидаги асаб учлари ўлади ва шикастланиш соҳаси увушиб қолади.\nТузалиш бир неча ой давом этади, чандиқларнинг қолиши тайин. Катта қисм куйганда кўпинча терини кўчириб ўтказиш талаб этилади. Бундай вазиятда:\nЗудлик билан тиббий хизматга мурожаат қилинг.\nШифокор келгунича ҳудди иккинчи даражали куйишда бўлганидек ҳаракат қилинг: жароҳатни тозаланг, антибактериал суртмали стерил боғламни қўйинг.\nТузалиш давомида бўғимларни кўпроқ ҳаракатлантиринг: шунда ҳаракатни чеклайдиган чандиқлар пайдо бўлмайди.\nБурундан қон кетишида биринчи ёрдам\nБурун тешикларида шиллиқ қават юзасига яқин жойлашган томирлар кўп. У қуриб қолиши ёки шикастланиши натижасида кучли қон кетиши бошланиши мумкин.\nБурун қонай бошласа, ётманг, яхшиси ўтиринг: натижада бурундаги босим камаяди.\nБошни орқага ташламанг, акс ҳолда қон томоқдан пастга оқади ва нафас йўлларига ўтади. Бошни олдинга эгинг.\nБурун четларини бармоқлар билан сиқинг. Одатда бевосита босим қон кетишини тўхтатади.\nБурунни 10 дақиқа давомида сиқиб туринг.\nАгар қон тўхтамаса, қайси томон қонаётганини аниқланг. Бунинг учун тешикларни навбат билан сиқиб кўринг.\nҚонаётган томонга пахтали тампон ёки жуда зич ўралган дока бўлагини тиқинг. Аввал унга антибактериал эритма суришингиз ёки бир нечта бурун учун томирни торайтирувчи томчи томизишингиз мумкин. Агар қон кетиши давом этаётган бўлса, демак тампон етарлича тўғри жойлашмаган.\nАгар қон на бурунни сиқишдан, на тампондан тўхтамаса зудлик билан тез ёрдам чақиринг. Эҳтимол, артерияга алоқадор орқа бурун қон кетиши юз бергандир. Шифокорлар қон йўқотишни тўхтата оладилар.\nБеҳушликда биринчи ёрдам\nБеҳушлик – бу мияда етарлича қон айланмаслиги туфайли бирдан ҳушни йўқотишдир. Баъзида бунга оддий нарсалар сабаб бўлади, аммо айрим ҳолларда тиббиёт ёрдами ҳам зарур. Бироқ, беҳушлик нима сабабдан келиб чиққанидан қатъий назар, қуйидагича ҳаракат қилиш керак:\nБеҳушликнинг биринчи белгилари – кўнгил айниши, терлаш, тез-тез нафас олиш, туннели кўриш, қўллар намланиши, оқариш ва бош айланиши – пайдо бўлганида одам ўтказиб, бош кўкрак қафасидан пастда бўлиши учун эгилишни таклиф қилинг. Энг яхши йўли уни ётқизиб қўйиш.\nАгар одам ҳушини йўқотаётганини кўрсангиз, у шикастланмаслиги учун ушлаб қолинг.\nБош юрак билан бир қаторда ёки пастроқда бўлса, одам ҳушига қайтиши керак. Аммо, бемор маълум вақт давомида каловланиб туриши мумкин.\nБелгилар тўлиқ ўтиб кетмасидан олдин унинг туришига йўл қўйманг.\nТомир уриши ва қон босимини текшириб кўринг.\nАгар кўрсаткичлар меъёрида бўлса, бемор ўтириши мумкин. Яна бир неча дақиқа ўтиргач, туриши мумкин. Агар белгилар қайталанса, яна уни ётқизиб қўйинг.\nБеҳушлик сабабини аниқлашга ҳаракат қилинг. Агар ҳавотирли белгилар мавжуд бўлса, иложи борича тезроқ малакали тиббий ёрдам олиш керак.\nКўпинча беҳушликнинг сабаби оддий бўлади, масалан бемор қонни кўриб қаттиқ таъсирланган ёки қайт қилганидан сўнг сувсизланишдан азият чекади. Айрим ҳолларда тиббий текширувчиз сабабни аниқлаш мумкин эмас.\nҲуружга нима сабаб бўлганини тушуниш учун беҳушлик турларини билиш зарар қилмайди. Шифокорлар уни тўрт тоифага бўлади.\n1. Вазовагал беҳушлик\nБундай беҳушлик мутлақо соғлом кишиларда учрайди: қўрқув, ҳавотир, йўтал, таранглик, қон кўриниши ёки ҳаттоки кулгу ҳам сабаб бўлиши мумкин. Нима учун айрим одамларда босимнинг бирдан пасайиши шундай оқибатга олиб келадию, бошқаларда йўқ – олимлар ҳанузгача билмайдилар. Бироқ, бу – беҳушликнинг энг ҳавфсиз тури.\n2. Постурал беҳушлик\nБаъзан одамлар кескин ўрнидан турганида ҳушини йўқотади: брак ва томирлар шунчаки мияга етарлича қон миқдорини етказишга улгурмайди. Бу ҳолат қон йўқотилиши, камқонлик ёки сувсизланишда юз бериши мумкин.\n3. Юрак беҳушлиги\nЮрак билан боғлиқ муаммолар сабабли мияга қон оқими камаяди, шу боис беҳушлик юз беради. Эҳтимолий сабаблар – инфаркт, юрак етишмаслиги, ўта тез ёки ўта секин брак уриши, юрак мушагининг заифлашуви.\n4. Неврологик беҳушлик\nКамдан-кам, аммо барибир учраб туради: одамлар кучли бош оғриғи туфайли ҳушидан кетади. Шунингдек, транзитор ишемик ҳуруж (микроинсульт) ҳам сабаб бўлиши мумкин.\nШифокорлар ёрдами дарҳол зарур бўлган белгилар\nДастлабки белгиларнинг йўқлиги. Масалан, ҳушдан кетишдан аввал юрак тез урмаган. Бу юрак муаммоларидан дарак бериши мумкин, демак, зудлик билан касалхонага етказиш зарур.\nБеҳушлик жисмоний машғулотлар давомида юз берган. Эҳтимол, унга қаттиқ куч сарфланиши сабаб бўлиб, ҳавфли эмасдир. Бироқ, белгиларсиз юрак ҳасталигининг эҳтимоли мавжуд. Шу боис, албатта тиббий кўрикдан ўтиш керак.\nТурли ҳажмдаги қорачиқлар. Бу миядаги кучли босимдан далолат беради. Эҳтимолий сабаблар – инсульт, чайқалиш ёки ўсма.\nКучли ош оғриғи. Эҳтимол бу шунчаки оғриқдир, аммо инсульт ҳам бўлиши мумкин.\nБелдаги кучли оғриқ. Ривожланиб бораётган аорта аневризмасининг белгиси бўлиши мумкин. Бу касалликда юракдан чиқадиган томир бўлинади. Тезкор касалхонага етказиш талаб этилади.\nИссиқ урганида биринчи ёрдам\nГипертермияда энг муҳими – белгиларни ўз вақтида сезиш ва совишдир. Иссиқ уриши организмнинг совутиш тизими ишдан чиқиши билан ҳавфли. Бироқ, ички метаболик жараёнлар тўхтамайди ва иссиқлик ишлаб чиқаради. Шу боис, органлар чин маънода қовурила бошлайди.\nИссиқ уришини қуйидаги белгилар бўйича тушуниш мумкин. Одам узоқ вақт қуёшда бўлганидан сўнг ҳаяжонланади, юрак уриши ва нафас олиши тезлашади, аммо терламайди. Шунингдек, кучли бош оғриши, ақлнинг хиралашиши ва галлюцинациялар бўлиши мумкин.\nБундай вазиятда тез ҳаракат қилиш даркор. Қуйидаги йўриқномага амал қилиш ва қўлингиз остида бор нарсаларни ишлатишга ҳаракат қилинг.\nЗудлик билан тез ёрдам чақиринг. Иссиқ урганидан сўнг одам ўзи тузалиб қолишини кутманг: ҳаттоки совутилганидан кейин ҳам айрим органлар шикастланган бўлиб қолади.\nТез ёрдам келгунича беморни совутиб туринг. Агар у юра оладиган аҳволда бўлса, салқин жойга олиб боринг. Акс ҳолда, уни сояга кўчиринг.\nУстки кийимни ечинг.\nБеморга салқин сув сепинг. Сўнгра иссиқлик кетиши учун елпиб туринг. Шунингдек, чойшабнимуздек сувга бўктириб, беморни унга ўраб қўйиш мумкин.\nАгар муз бўлса, уни матога ўраб тананинг қўлтиқ ости ва болдир орасига, бўйин остига қўйинг.\nКескин усул: беморда юрак муаммолари бўлмаса, уни муз солинган ваннага солиш.\nАгар жабрланган ҳушида бўлса, унга иложи кўпроқ совуқ сув ичиринг.\nЖеймс Хаббарднинг «Ўз қўлингиз билан биринчи ёрдам» китоби ҳар бир дори қутисида бўлиши керак. Унинг ёрдамида турли фавқулодда вазиятларда ҳаракат қилишни ўрганасиз: урилиш, чақиш, совуқ уриши ва юрак ҳуружи. Бу китоб ўзингизни йўқотмасдан, ёрдам кутадиган жой бўлмаган ва фақат ўзингизга ишонишга тўғри келадиган вазиятда ўзингиз ва бошқаларга ёрдам бериш имконини яратади.\n19/07/2020 08:20:21 44 0 Манба: lifehacker.ru


Хитой шимолида жуда йирик газ кони топилди\n15:34 / 24.08.2017\nХитой шимолидаги Шаньси вилоятида йирик газ кони топилди. Унинг захиралари 545,6 млрд кубометр экани тахмин қилинмоқда, деб хабар берди Синьхуа агентлиги.\nШаньси вилояти Хитойда кўмир захиралари бўйича иккинчи ўринни эгаллайди. 2006 йилда Юйшэ, Цзоцюань ва Усеян уездлари билан чегарадош туманда йирик кўмир кони топилди. Кейинчалик геология қидирув ишлари у ерда газнинг ҳам катта захиралари борлигини кўрсатди.\nВилоятнинг ер ва табиий ресурсларни бошқармаси раҳбари ўринбосари Чжоу Цзипэннинг сўзларига кўра, 2015 йилда қидирув ишлари бошлангач, мутахассислар кўмир қатламларида 241,5 млрд кубометр газ, 304,1 млрд кубометр сланецли газ захираси бор эканини аниқлашди.\nХитой кон газ


ТОШКЕНТ, 29 дек — Sputnik. Президент Шавкат Мирзиёев парламентга мурожаатномасида мамлакатнинг ташқи сиёсатини амалга оширишдаги устувор вазифаларга ҳам тўхталиб ўтди.\nЎзбекистон олиб бораётган очиқ, прагматик ва амалий ташқи сиёсатни инобатга олиб ҳамда узоқ муддатли стратегик мақсадлардан келиб чиққан ҳолда, Ташқи сиёсий фаолият концепцияси такомиллаштирилади.\nМарказий Осиё давлатлари билан кўп асрлик дўстлик ва яхши қўшничилик, стратегик шериклик ва ўзаро ишонч руҳидаги алоқалар янада мустаҳкамланади;\nасосий хорижий шериклар Россия, Хитой, АҚШ, Туркия, Германия, Франция, Буюк Британия, Жанубий Корея, Япония, Ҳиндистон, Покистон, БАА ва бошқа қатор давлатлар билан кўп қиррали ва ўзаро манфаатли алоқалар янада кенгайтирилади;\nАфғонистонда тинчлик ўрнатилиши йўлида амалий ёрдам бундан кейин ҳам кўрсатилади;\nБирлашган Миллатлар Ташкилоти, бошқа нуфузли халқаро ва минтақавий тузилмалар билан яқин ҳамкорликни ривожлантириш масалалари доимо эътибор марказида бўлади;\nинсон ҳуқуқларини таъминлаш, сўз ва диний эътиқод эркинлиги бўйича эришаётган ютуқлар тегишли халқаро ташкилотлар билан ҳамкорликда изчил мустаҳкамлаб борилади;\nқўшни давлатлар ва жаҳон жамоатчилиги билан биргаликда Орол денгизи ҳалокати оқибатида юзага келган экологик фожиалар таъсирини юмшатишга қаратилган ҳаракатлар қатъий давом эттирилади;\nШунингдек, президент ташқи ишлар вазири ва унинг ўринбосарлари ҳамда мамлакатнинг чет эллардаги элчилари мазкур давлатлар билан янги, янада самарали иш тизимини жорий этишлари зарурлигини қайд этди.\n2021-2022 йилларда Ўзбекистоннинг Шанхай Ҳамкорлик Ташкилотига раислик қилиши бўйича ҳам жиддий тайёргарликни бошланган.\nпрезидентнинг парламентга мурожаатномаси, Ўзбекистон янгиликлари, ташқи сиёсат, Ўзбекистон, Шавкат Мирзиёев


29 март куни уруш бошланганидан кейинги давр учун рублнинг энг кўп мустаҳкамланиш ҳолати кузатилди. 1 АҚШ доллари учун 86,28 рубл, Ўзбекистонда эса 1 рубл учун 128,57 сўмгача расмий курслар қайд этилди.\nХўш, нега рубл мустаҳкамланмоқда, бу жараённинг рус газини рублга сотиш режаларига алоқаси борми? Иқтисодчи Отабек Бакиров ўз Telegram-каналида ушбу саволларга жавоб берди.\n“Аввало айтиш лозимки, газни рублга сотиш механизми ҳалигача аниқлашмаган, бирон куб газ рублга сотилгани йўқ, биронта йирик Европа давлати газни рублга сотиб олишга розилик ҳам бергани йўқ. Яъни, газни рублга сотиш хоҳишлари ғирт психологик трюк ва келишиш қийин бўлган ултиматумлигича қолади.\nИккинчидан, 24 февралдан кейин Россия Марказий банки рублга талаб ҳосил қиладиган барча хорижий ва норезидент каналларни ёпиб ташлади. Бу фонд бозорига тааллуқлими, фоизларми ёки дивидендларми, фарқи йўқ. Россияни тарк этаётган ёки тарк этишини эълон қилган хорижий компаниялар ва норезидентлар Россиядаги активларини олиб чиқиши учун уни долларга айлантириши керак. Россия Марказий банки бунга тўлиқ табу қўйди. Табиийки, рублга бўлган энг катта талабни йўққа чиқарди.\nУчинчидан, Россия Марказий банки Россия резидентлари учун ҳам хорижга валюта олиб чиқишга, нақд валюта сотиб олишга ёки ўтказишга чекловлар ўрнатди. Шу ўринда Visa ва Mastercard тизимлари Россиядаги сегментни ўчириш ҳисобига русларнинг мақсадга эришишига ёрдам бериб юборди. Бошқача айтганда, Россия чакана резидентларининг долларга бўлган талаби ҳам ўлдирилди.\nТўртинчидан, жуда кўплаб ғарб компаниялари Россия билан ишлашдан воз кечгандан кейин, қатор ташув корпорациялари Россия юкларини манзилга элтишни тўхтатгач, рус импортёрлари учун хориждан товар келтиришга рағбати ҳам вақтинча тўхтади. Чунки логистика муаммолари ва эҳтимолий йўқотишлар импортни жисмонан имконсиз қилиб қўйиши мумкин. Демак, импортчиларнинг долларга нисбатан талаби ҳам энг минимал даражагача туширилди.\nБешинчидан, бозорда рубл ликвидлиги мавжуд эмас. Марказий банкнинг қаттиқ сиёсати туфайли сунъий равишда рубл дефицити яратилмоқда, хусусан асосий ставкани бирдан 20%гача олиб чиқилиши билан. Буни савдолар ҳажмидан ҳам билиш мумкин, кунлик савдолар ҳажми 24 февралгача бўлганидан каррасига камроқ. Рубл таклифи етарли бўлмагач, долларнинг тушиши узоқ куттирмайди.\nОлтинчидан, экспортёрлар учун 80%лик мажбурий сотув долларга нисбатан сунъий равишда пасайтирилган талаб ҳажмини ортиғи билан қопламоқда.\nБошқача қилиб, содда тилда айтганда, доллар сотиш мумкин, лекин доллар сотиб олишга барча асосий рағбатлар ўлдирилди ёки талаблар тақиқланди.\nЭнди кўпчиликда савол туғилиши мумкин: бу сиёсат қанча муддат давом этиши мумкин? Ҳа, бир ҳафта, ўн кун давом этиши, чекланган валюта режими сиёсати ойларга чўзилиши мумкин. Биз ҳатто кейинги ҳафталарга 1 доллар 75 рубл кўрсаткични ҳам кўришимиз мумкин. Лекин, қабул қилиш керакки, бу рублнинг бозор ўлчови бўлмайди. Бундай сиёсатдан Россия иқтисодиёти санкциялардан кўра кўпроқ жабр кўради (шартли “Воронежни бомбалаш”). Ишлаб чиқаришнинг кескин пасайиши, товар етишмовчилиги ва захираларнинг тугаши кутилмалари инфляцияни жуда юқори даражага кўтаради. Шартли айтганда рус истеъмолчиси учун 1 долларлик товар 150 рублга етиб боради, гарчи расман 1 доллар 75 рубл деб эълон қилинган бўлса-да.\nЯъни россияликларни доллар курси эмас, ишсизлик ва инфляция жазолашни бошлайди. Ҳозирча, захиралар мавжудлигида шу консенсусга кўпчилик рози”, – дейди Отабек Бакиров.


Эл ардоғидаги шифокорлар!\n30 июнь куни туман ҳокимлигида брифинг бўлиб ўтди. Унда вилоят ва тумандаги ОАВ, ижтимоий тармоқлар вакиллари иштирок этдилар. Брифингда туман ҳокими Муҳаммадаюбхўжа Апақов мамлакатимиз раҳбарининг "Коронавирус пандемияси ва глобал инқироз ҳолатларининг иқтисодиёт тармоқларига салбий таъсирини юмшатиш бўйича биринчи навбатдаги чора-тадбирлар тўғрисида"ги Фармони, "Аҳолининг дори воситалари, тиббий буюмлар, тиббий техника ва энг зарур товарларга бўлган эҳтиёжини таъминлашга доир қўшимча чора-тадбирлар тўғрисида"ги қарори ҳамда Ўзбекистон Республикаси Вазир-лар Маҳкамасининг "Коронавирус инфекцияси тарқалишига қарши қўшимча чора-тадбирлар тўғрисида"ги қарори ижросини таъминлаш борасида туманда амалга оширилаётган ишлар ва келгуси вазифалар ҳақида маълумот берди.\nТуманимиз аҳли жонажон юртимизнинг энг улуғ, энг азиз тантанаси - Давлат Мустақиллигининг 29 йиллиги ҳамда Уйчи тумани ташкил топганлигининг 85 йиллигини муносиб қарши олиш, бу қўшалоқ байрамни ифтихор ила кўтаринки руҳда, яратувчанлик ишларида улкан зафарлар билан нишонлашга қизғин киришган. Буни бугунги шукуҳли кунларда лафзи ҳалол, серҳиммат ғаллакорларимиз ҳам меҳнатда улкан зафарларга эришиб, яна бир бор исботладилар. Улар аҳдларига вафо қилган ҳолда 29 июнь куни ғалла етиштириш бўйича шартномавий режани ортиғи билан адо этдилар. Мавсум давомида виждонан қилинган машаққатли меҳнат ўз самарасини берди: 6425 гектар ғалла майдонидан 46000 тонна дон йиғиштириб олинди. Шундан 21223 тонна ўрнига 21378 тонна товар дон сотилди. Режа 101 фоизга бажарилди. Ҳосилдорлик 72 центнерданга тўғри келди. Деҳқон учун ҳеч бир йил осон бўлмаган. У доимо табиат билан курашиб, мақсадга етади. Буғдой экинлари парваришида қишнинг камёғин, қуруқ келганлиги, баҳорда ёғингарчиликнинг меъёрдан ортиб кетиши анчайин қийинчилик туғдирди. Шундай бўлса-да, миришкор фермерларимиз, уларга елкадош бўлган кўплаб мутахассислар ҳар бир тадбирни оқилона амалга ошириш билан мўлжалдаги ҳосилни етиштиришга эришдилар. Шу ўринда буғдойни экишдан бошлаб ўриб-йиғиб олгунга қадар ўз ҳаётий тажрибалари, билимлари билан яқиндан ёрдам берган меҳнат фахрийларининг сидқидилдан берган кўмак ва маслаҳатлари учун уларга туман ҳокимлиги ва фермерларимиз номидан чуқур миннатдорчилик изҳор қиламиз. Етиштирилган мўл ҳосилни нобуд қилмай, қисқа вақтда йиғиштириб олиш учун пухта ҳозирлик кўрилди. 25 та ўрим отряди ташкил этилиб, мавжуд 25 та комбайн бириктирилди. Отрядларга фидойи раҳбарлардан отряд раҳбарлари қўйилди. Бугунги қувончли онларда намунали иш ташкил этиб, белгиланган марранинг барвақт эгалланишида жонбозлик кўрсатган 171, 172, 177, 178, 179, 184, 187, 188, 190, 192-отрядлар раҳбарлари Олимжон Жакбаров, Давлатали Маматалиев, Аҳадулла Раҳматулла, Шавкатжон Ҳожимирзаев, Собитхон Зиётов, Анваржон Отақўзиев, Акрамжон Абдуғаппаров, Раҳматулла Набиев, Ҳалимжон Темиров, Бахтиёр Эгамов номларини ҳурмат билан тилга оламиз. Кейинги йилларда муҳтарам Юртбошимизнинг фермер ва деҳқон хўжаликларини қўллаб-қувватлаш борасида кўрсатаётган ғамхўрликларидан илҳомланган бир қатор фермер хўжаликларимиз юқори натижаларга эришдилар. "Замин", "Матлуба фарзандлари Шокиржон ва Собиржон", "Охунбобоев омад", "Қаҳрамон омад", "Барногул зиё файз", "Уйчи Янгиер саховати", "Абдумалик", "Мастура Зилол Гулистон", "Тўйчи ота", "Мусаффо диёр миришкори", "Соҳиби зиё нур саховати", "Камрон соф толаси", "Сайлихон-Жавоҳир орзулари", «Илҳомжон Бозорбоев», «Миришкор Ғайрат обжувози», «Файз барака - 2018» фермер хўжаликларида сара уруғ тайёрланиб, мўлжалдагидан кўп ҳосил олинди. Жамиятда шундай инсонлар борки, улар Ватан, эл тинчлиги, хавфсизлиги йўлида кеча-ю кундуз хизмат қиладилар, юртда қандай умумхалқ иши бўлса, ҳозиру нозирдирлар. Булар осойишталик посбонлари бўлиб, ҳар йили ғалла ўримини хавф-хатарсиз, талон-торожсиз, тартибли ўтказиш учун хизмат вазифаларини сидқидилдан адо этадилар. Режа юз, юзлар ёруғ бўлди, омборлар донга тўлди, иншоаллоҳ, даромадлар ҳам меҳнатга яраша бўлади. Далаларимизда ҳали ҳосил бор. Тез кунларда қолган майдонларни ҳам нобуд қилмай, ўриб олинади. Ғалладан бўшаган майдонларга такрорий экинларни экиш ишлари ҳам жадал олиб борилмоқда. Ғаллачиликдаги ғалаба барчамизга муборак бўлсин!\nЁШЛАР ЮРТБОШИ ЭЪТИБОРИДА\nБаъзи бир ғарб давлатларидан фарқли ўлароқ, бизнинг юртимизда ёшларга ғамхўрлик қилиш, уларнинг замон талабидаги етук, билимли, ҳунарли бўлиб етишуви, нонини ҳалол топиб ейиши учун шароит яратиш, қўллаб-қувватлашга алоҳида эътибор қаратиб келинмоқда. Бу борада охирги тўрт йил ичида оламшумул ўзгаришлар содир бўлди. Муҳтарам Президентимиз қаерга борсалар ҳам, энг аввало, ёшлар масаласини жиддий муҳокама этадилар. Вилоятимизга ташрифлари чоғида ҳам бизларни илм, ҳунар эгаллашимиз, иш билан таъминланишимиз, маърифатли бўлишимиз, бахтли ҳаёт кечиришимиз учун зарур бўлган барча қулайликлар эшигини очиб бердилар. Юртбошимизнинг ёшлар ўртасидаги жиноятчилик, ўз жонига қасд қилишнинг камаймаётганидан ташвиш чекишлари бизга сабоқ бўлмоғи лозим. Инсон яратувчилик билан шуғулланса ҳам, жиноят қилса ҳам куни ўтади. Шундай экан, ўйлаб, ақл билан иш тутсак, эл-юрт корига камарбаста бўлсак, ғоят улуғ иш бўлади. Жавоҳир ДЕДАМИРЗАЕВ, Ўзбекистон ФА тарих институти таянч докторанти.\nҚЎЛНИ ҚЎЛГА БЕРИБ...\nЮртимиз қадимдан тадбиркорлар юрти бўлиб келган. Ҳунармандлар, ер эгалари ўзини ва элни едирган, кийдирган. "Қизил империя" бунга барҳам бериш билан халқимизни эркин меҳнатдан, фикрлашдан, бизнес юритишдан маҳрум қилган ва мажбурий меҳнатга жалб этган эди. Шу туфайли ҳам у тузум охирида парокандаликка учради. Юрт ободлиги, халқ фаровонлиги кўп жиҳатдан тадбиркорликка боғлиқлигини давримиз кўрсатиб турибди. Фахр билан айтиш мумкинки, бугунги ўзбек тадбиркорига яратилаётган қулайликлар кўп давлатларда мавжуд эмас. Юртбошимиз Наманганга ташрифлари чоғида яна қанчадан-қанча имкониятлар борлигини аниқлаб, кўрсатиб бердилар. Туманларимиз шароитидан келиб чиқиб, иссиқхоналар, боғдорчилик, балиқчилик, жун етиштириш, саноат корхоналари қуриш, заргарликни ривожлантириш бўйича бошланган ишлар ўз самарасини берса, ҳаётимиз, турмушимиз бундан-да гўзал бўлиши, шубҳасиз. Қўлни қўлга бериб ишлаш вақти келди, азизлар! Авазбек АБДУЛЛАЕВ, туман Кенгаши депутати.\nДОРИЛОМОН КУНЛАР САРИ\nХалқимизда қадимдан "Ҳукмдор қаерга борса, ўша ерда ривожланиш бўлади", -деган гап бор. Бунинг нақадар ҳаётийлигини бугун ҳам кўриб турибмиз. Президентимиз вилоятимизга, хусусан, қисқа вақтда бир қанча туманларга ташриф буюриб, шундай бир улуғвор ишларга йўл очиб бердиларки, бунинг ортидан келадиган фаровонликни ўйласак, Аллоҳ бизга нақадар оқил, доно, серғайрат ва юртпарвар йўлбошчи берганига шукроналар айтамиз. Саноат, қишлоқ хўжалиги, ҳунармандчилик, тадбиркорлик, аҳоли бандлигини ошириш, хотин-қизлар, ёшлар масалаларидаги кўплаб муаммолар ечимини белгилаб бердилар. Иншоаллоҳ, яйраб яшайдиган замонлар яқин. Орифжон ҒАФУРОВ, Баҳриддин ТОШБОЕВ, меҳнат фаҳрийлари.\n2018 йил 8 ноябрь куни Уйчи "Хизиробод" тантаналар мажмуасида, тиббиёт ходимлари кунига бағишлаб, "Эл ардоғидаги шифокорлар!" деб номланган маданий-мусиқий байрам тадбири ўтказилди.\nТадбирда туман ҳокими Муҳаммадаюбхўжа Пўлатович Апақов, вилоят соғлиқни сақлаш бошқармаси бошлиғи Солижон Мўминов, тумандаги сектор раҳбарлари ва ҳоким ўринбосарлари ҳамда мутасадди ташкилот раҳбарлар, оммавий ахборот воситалари вакилллари иштирок этдилар.\nФаол тиббиёт ходимлари эсдалик совғалари билан тақдирланди. Туман маданият бўлими қошидаги "Тарона" ансамбли хонандалари Комилжон Неъматов, Авазбек Насриддиновлар маданий хизмат кўрсатди.


ЖИНОЯТЧИЛИК ВА АЖРИМЛАРНИ КАМАЙТИРИШ\nнуронийлар тажрибаси ва кўмагига ҳам боғлиқ\nУлғайиб бораётган ёш авлод яхшию ёмон ҳақидаги дастлабки маълумотларни ўз оиласи ва маҳалласидан олади. Дунёқараши оиласи, қўни-қўшнилари, маҳалла-кўй таъсирида шаклланади. Инсоннинг эътиқоди, иймони унинг оиласи ва маҳалласидаги маънавий муҳитда ривожланади.\nДавлатимиз раҳбари Шавкат Мирзиёев жорий йил 14 октябрь куни халқ депутатлари Хоразм вилоят кенгашининг навбатдан ташқари сессиясида сўзлаган нутқида маҳаллаларда жиноятчилик ва ҳуқуқбузарликларнинг олдини олиш соҳасида амалга оширилиши лозим бўлган долзарб вазифаларга алоҳида тўхталиб: «Аҳолининг тинч ва осойишта ҳаётини таъминлаш, жиноятчилик ва ҳуқуқбузарликларга қарши курашиш, жамоат тартибини сақлаш — бугунги кунда энг муҳим вазифадир», дея таъкидлаган эди.\nМаҳаллаларда жиноятчилик ва ҳуқуқбузарликларнинг олдини олиш ва профилактикаси бир-бири билан ўзаро боғлиқ бўлган комплекс чораларни амалга оширишни тақозо этади. Бу борада мамлакатимизда кенг кўламли ислоҳотлар амалга оширилаётир. Президентимиз юртимизда тинчлик ва осойишталикни таъминлаш борасидаги натижалар билан чекланмасдан, ички ишлар органлари фаолияти самарадорлигини оширишга қаратилган ислоҳотларни янги босқичга олиб чиқиш зарурлигини қайта-қайта таъкидламоқда. Маҳаллани халқнинг чинакам маслакдоши ва кўмакдошига айлантириш, жамоат тартиби ва хавфсизлигини таъминлашда, ҳуқуқбузарликларнинг олдини олишда, фуқароларда қонунга ҳурмат ҳиссини кучайтиришда бевосита иштирокини кенгайтириш каби масалалар устувор вазифа қилиб белгилаб қўйилган.\nМана шу хайрли ишларни амалга оширишда биз нуронийлар ҳам четда қолаётганимиз йўқ. Бу борада маҳалла фуқаролар йиғини қошида ташкил этилган «Нуроний жамоатчилик кенгаши»нинг йўлга қўйилиши нур устига нур бўлди. Бизнинг Урганч шаҳридаги 3-сон Маърифатчи маҳалласида 4 минг 200 нафардан зиёд аҳоли истиқомат қилади. Оилаларда учраб турадиган айрим салбий ҳолатларнинг олдини олишда ва уларни бартараф этишда нуроний отахон ва онахонларнинг кўмаги асқатмоқда. Лоқайдлик — тараққиёт кушандаси, боқимандалик — иллат эканини биз нуронийлар яхши биламиз. Шунинг учун ҳам маҳалладаги ҳар бир оила билан иш олиб бориш, уларнинг ҳолидан хабардор бўлиб туриш келажакда рўй беражак салбий ҳолатларнинг олдини олишда қўл келаётир. Кенгашимизга 30 нафар ёши улуғ инсонлар бириктирилган бўлиб, кенгаш аъзоларининг ҳар бирига оилалар тақсимлаб берилган. Улар ўзларига бириктирилган оилалар билан тез-тез учрашувлар ўтказиб боришмоқда. Шу сабабли ҳам маҳалламизда оилавий ажримлар ва можаролар сони кескин камайди.\nМаҳалла фуқаролар йиғини қошида ташкил этилган «Қайноналар кенгаши» раҳбари Осиёхон Қурёзова билан тез-тез оилаларда бўлиб, тарғибот ва ташвиқот ишларини олиб боряпмиз. Бу билан қайнона ва келин ўртасидаги зиддиятларга барҳам берилмоқда.\nМамлакатимизда ёш авлоднинг соғлом ва баркамол бўлиб ўсиши, таълим-тарбия олиши ва касб-ҳунар эгаллаб, жамиятда муносиб ўрин топиши учун барча шароит ва имкониятлар яратилмоқда. Бугун дунёнинг айрим давлатларидаги нотинч вазият, турли оқим ва гуруҳларнинг ёшлар онгини эгаллашга уриниши кучайиб бораётган бир пайтда фарзандларимиз тақдирига ҳар биримиз масъуллигимизни ҳис қилиб, огоҳ ва ҳушёр бўлиб яшашни тақозо этмоқда. Бунда кекса авлод вакилларининг панд-насиҳатлари, ҳаётий ўгитлари алоҳида аҳамиятга эга. Шу сабабли «Нуроний жамоатчилик кенгаши» аъзолари маҳалламизда жойлашган таълим муассасаларида ҳам бўлиб, ёшлар билан давра суҳбатлари ва учрашувлар ўтказиб келмоқда. Зеро, «Ўз болангни ўзинг асра» деган халқ донишмандлигига амал қилсаккина кўзлаган мақсадга эришамиз.\nУрганч шаҳридаги 3-сон «Маърифатчи» маҳалла фуқаролар йиғини «Нуроний жамоатчилик кенгаши» раҳбари


Германиялик шифокорлар Самарқандда\nВилоят болалар кўп тармоқли тиббиёт марказида Ўзбекистон Республикаси Соғлиқни сақлаш вазирлиги, "Соғлом авлод учун" халқаро хайрия фонди, Германиянинг "Friedensdorf International" халқаро ташкилоти ҳамкорлигида бемор болалар учун тиббий кўрик ташкил этилди.\nМазкур тиббий кўрикда Қорақалпоғистон Республикаси, Самарқанд, Жиззах, Навоий ва Хоразм вилоятларидан келган қарийб 150 нафар бемор бола германиялик малакали шифокорлар кўригидан ўтказилди. Тиббий кўрикда асосий эътибор куйишдан олинган жароҳат асоратлари, суяк, сийдик йўллари, таянч ҳаракат тизими касалликларига қаратилди.\nТаъкидлаш жоизки, мазкур ҳамкорлик алоқалари 2002 йилда йўлга қўйилган бўлиб, ўтган йиллар давомида 340 нафар бемор бола ўтказилган амалиётлар натижасида ўз дардига шифо топди. Ҳамкорлик доирасида 12 ёшгача бўлган бемор болалар даволанмоқда ва реабилитация қилинмоқда. "Соғлом авлод учун" халқаро хайрия фонди ногирон болаларни даволаш, кам таъминланган оилаларнинг бемор фарзандларини ижтимоий ва тиббий жиҳатдан қўллаб-қувватлаш борасида эътиборли ишларни олиб бормоқда. Айни мақсадда бемор болаларни хорижий мамлакатларнинг нуфузли клиникаларида даволаш бўйича махсус дастур ишлаб чиқилган.\n— Қизимнинг оёғи уч йил ичида беш марта синган эди, — дейди Навоий шаҳрида истиқомат қилувчи Севинч Эргашева. — Ўтказилган тиббий кўрик натижасига кўра, фарзандим 6 ой мобайнида Германияда даволаниб келди. Яратганга шукур, уч йил гипсда ётган қизим бугун бемалол ҳаракатлана олмоқда. Айни пайтда мактабда ўқияпти, саломатлигида ижобий ўзгаришлар бор. Яна қайта тиббий кўрикдан ўтказиш учун бизни Самарқандга таклиф этишди. Ҳар бир ота-она ўз фарзандини соғлом ва баркамол бўлиб вояга етишини истайди. Мамлакатимизда бемор болаларни соғломлаштиришга қаратилаётган бундай эътибор ва ғамхўрлик, яратилаётган шароит ва имкониятлардан миннатдормиз.\nТиббий кўрик натижаларига кўра, аҳволи оғир, деб топилган беморлар жорий йилнинг август ойида Германиянинг нуфузли клиникаларига 6 ойдан 3 йил муддатгача даволаниш учун юборилади.\n14.04.2018 260 № 28 Саломатлик


Красноярскда Обама номи билан музқаймоқ чиқарила бошланди\n00:00 / 06.05.2016\nРоссиянинг Красноярск шаҳридаги "Славица" компанияси "Обамка" бренди остида шоколадли-қаймоқли музқаймоқ ишлаб чиқаришни йўлга қўйди. Бу ҳақда компания хабарига иқтибос келтирган ҳолда FlashSiberia маълум қилди. Музқаймоқ ишлаб чиқарилиши Набережние Челнидаги заводда йўлга қўйилган.\n"Музқаймоқ дунёдаги жорий сиёсий вазият ва АҚШ президенти Барак Обаманинг кетиши билан боғлиқ ҳолда ишлаб чиқарилмоқда", дейилди компанияда.\nМузқаймоқ ўрамида собиқ иттифоқ вақтидаги "Чунга-Чанга" мультфильмидаги образдан фойдаланилган: ўрамда мультфильмдаги чап қулоғида сирға бўлган қора танли бола қиёфаси тасвирланган.\nКомпания сайтида "Обамка" ҳозирча ишлаб чиқариладиган маҳсулотлар рўйхатида берилмаган, бироқ унда компания "музқаймоқ ишлаб чиқариш бўйича Россия анъаналарига амал қилувчи биринчи миллий компания" эканлиги таъкидланган.\nИталияда дунёдаги энг яхши музқаймоқ танланди\nХитойлик ўқувчилар музқаймоқ деб ноқонуний ишга қўл уришди


АҚШ Хитойга изоляция билан таҳдид қилди | Qalampir.uz\nАҚШ Хитойга изоляция билан таҳдид қилди\nОлам\t21 Июнь 12:22 4918\nХитой коронавирус пайдо бўлиши билан боғлиқ ҳолатларни ўрганиш учун халқаро экспертларнинг келишига йўл қўймаса, мамлакат яккалаб қўйилади. Бу ҳақда АҚШ Президентининг миллий хавфсизлик бўйича маслаҳатчиси Жейк Салливан “Fox News” телеканалига берган интервьюсида айтиб ўтди.\n“Кўплаб давлатлар билан биргаликда Хитойга сиёсий ва дипломатик босим ўтказилиши керак. Агар Чин юрти COVID-19 нинг бошланиш ўчоғини аниқлаш учун халқаро экспертларни ҳудудига киритмаса, изоляциясига олиниши лозим. Ўз навбатида, Хитой бу ишга масъулият билан ёндашиши лозимлигини эслатиб ўтамиз”, дейди Салливан.\nАмерика Қўшма Штатлари ва яна 13 мамлакат ЖССТ миссиясининг хулосаларидан кўнгли тўлмаганини билдириб, баёнот берди. Улар COVID-19 келиб чиқиши тўғрисида шаффоф тергов ўтказилиши зарурлигини таъкидлаган. АҚШ разведкаси вирусни одамга ҳайвондан ва лабораториядан юққани тўғрисидаги тахминларни илгари суриб келади.\nАввалроқ, олимлар томонидан ўтказилган синовлар натижаси COVID-19 2019 йил декабрь ойида АҚШда пайдо бўлганини кўрсатганди.\nМаълумот учун, Жаҳон соғлиқни сақлаш ташкилотининг сўнгги маълумотига кўра, дунё бўйича 179,2 млн нафар инсонда COVID-19 аниқланган бўлиб, уларнинг 163,8 млн нафари даволанган ва 3,8 млн нафари вафот этган.\n20 Июль 09:50 37913\n21 Июль 13:00 34267\n21 Июль 10:21 34053\n21 Июль 21:00 33995\n22 Июль 20:43 32277


Жараён 02.08.2019 222\nВатан ичра кичик Ватан\nМаҳалла - она маконимиз, ота уйимиз жойлашган қадрдон гўша. Шунинг учун ҳам қадрдонки, дунёга келган кунимиз, ҳаётимиздаги қувончли дамлар, ғаму ташвишларни шу масканда ўтказамиз.\nТарихда маҳалла бор эдими?\nЗардуштийларнинг муқаддас китоби "Авесто"да жамоа бўлиб яшаш тарзи, давлат ва жамият ўртасидаги муносабатлар ва бошқа шу каби масалалар тартибга солинган. Жумладан, мазкур даврда ишлаб чиқариш, жамоаларни бошқариш сайланган оқсоқоллар қўлида бўлиб, улар жамоа ҳаёти билан боғлиқ барча ишларни оқсоқоллар кенгаши орқали ҳал этишган. Жамоа манфаатлари ушбу кенгаш томонидан ҳимоя қилинган ва улар маҳаллий аҳамиятга молик масалаларни ҳал этишда мустақил бўлган. Бу эса ўз навбатида, бутун тарих давомида маҳалла инсонлар билан бирга, уларнинг яхши ва ёмон кунларида ҳамнафас бўлиб, муҳтожлар, заифларга ёрдам қўлини чўзиб келиш ваколатларига эга бўлганидан далолат беради.\nАл-Хоразмий, ал-Фарғоний, Абу Али ибн Сино, Абу Райҳон Беруний, Маҳмуд Кошғарий, Амир Темур, Алишер Навоий, Заҳириддин Муҳаммад Бобур каби буюк мутафаккирлар асарларида ҳам адолатли жамият ва инсоннинг қадр-қиммати улуғланиши билан бир қаторда жамоа бўлиб яшаш тарзи, унинг жамият ҳаётидаги ўрни, жамоа томонидан амалга ошириладиган вазифа ва ваколатлар тўғрисида фикр-мулоҳазаларни учратиш мумкин.\n- Маҳаллалар айниқса Амир Темур тузган давлатда жадал ривожланган ва уларнинг ваколатлари янада кенгайтирилган, - дейди тарихчи Очил Бўриев. - Бу даврда маҳалла оқсоқоли - "кадхудо" деб аталган ҳамда маҳаллий аҳоли томонидан сайланган ва унга эътибор, ишонч катта бўлган. Зиммасига жавобгарлик, масъулият юкланиб, бошқарув масалаларида катта ваколатлар берилган. Жумладан, "Темур тузуклари"да: "Кадхудолар деҳқонлар ва экин майдонларига ишлов берувчилар кўнглини хушнуд этиб, ўзларига қаратсинлар. Фақиру мискин, бирон касб қилишга ожиз - кўрларга нафақа белгиласинлар", дейилган. Шунингдек, "Темур тузуклари"да ёзилишича, Соҳибқирон ўзи барпо этган бепоён ва қудратли салтанатни бошқаришда маҳалланинг мутасадди шахсларига таянган, улар билан яқин мулоқотда, доимий машваратда бўлган, кези келганда улар фаолиятини бевосита қўллаб-қувватлаган.\nСобиқ тузум даврида\nСобиқ шўролар маҳаллаларни туман, шаҳар, қишлоқ кенгашлари раҳбарлигида бошқарган. Лекин у даврда маҳаллалар бошқарув тизими сифатида "чалажон" ҳолатга келтириб қўйилган. Улар халқнинг дастлабки жамоат ташкилоти сифатида фаолият кўрсатиши учун ҳеч қандай ҳуқуқ, ваколат, имкониятга эга бўлмаган.\n- Шўролар тузуми манфаатларини ифода этувчи "Овул совет" ва "Шаҳар совети" номини олган худудий атамалар билан иш олиб борувчи фуқаролик органларининг қандай вазифаларни адо этиши билан аҳоли, тўғриси, қизиқмас ҳам эди, - дейди Фуқароларнинг ўзини ўзи бошқариш органлари фаолиятини мувофиқлаштириш бўйича вилоят кенгаши раисининг биринчи ўринбосари Қурбон Сариқов. - Бу фуқаролик органлари "маълумотнома берадиган", "аҳоли сонини рўйхатга оладиган ёки рўйхатдан чиқарадиган", "халқ мол-мулкини ҳисоблаб, солиққа тортилувчилар рўйхатини тузувчи идора" каби вазифаларни бажаради, холос. "Халқнинг ташвиши нима, уни қандай муаммолар қийнаётир?", "Оилалар тинчми, уларнинг моддий аҳволи қандай?", "Фарзандлари учун қандай шароитлар яратиш керак?", "Кам таъминланган, ижтимоий ҳимояга муҳтожлар борми?" каби саволлар уларни умуман қизиқтирмасди. Мана шундай ташвиши бор фуқаролар бу "идоралар" остонасидан ҳатлаб кирмасди.\nБугунги кунда маҳаллалар аҳолини ижтимоий қўллаб-қувватлаш, хусусий тадбиркорлик ва оилавий бизнесни ривожлантириш марказларига айланишига ҳаракат қилинмоқда.\n- Президентимизнинг жорий йил 2 апрелдаги "Аҳоли муаммолари билан ишлашда маҳалла институтининг мавқеини тубдан ошириш чора-тадбирлари тўғрисида"ги фармони маҳаллалар зиммасига катта вазифалар юклади, - дейди Қурбон Сариқов. - Эндиликда мурожаатлар билан ишлаш, аҳоли муаммоларини аниқлаш ва ҳал этиш бўйича "маҳалла-сектор-Халқ қабулхонаси-маҳалла" йўналишида ҳамкорлик занжири жорий қилинди. Янги тизимдан асосий мақсад муаммоларни жойида аниқлаш ва ҳамкорликда бартараф этиш чораларини кўриш, таъсирчан жамоатчилик назоратини ўрнатишдир.\nРеспубликамизнинг барча ҳудудлари сингари вилоятимизда ҳам Олий Мажлис Сенати Кенгашининг 2019 йил 15 февралдаги "Фуқаролар йиғинлари раислари (оқсоқоллари) сайловига тайёргарлик кўриш ва уни ўтказиш тўғрисида"ги қарорига мувофиқ жорий йилнинг май-июнь ойларида фуқаролар йиғинлари раислари (оқсоқоллари) сайлови бўлиб ўтди. Раисликка энг муносиб деб топилган 768 номзод сайланган бўлса, уларнинг 547 нафари янги сайланган раислар 3 йил давомида маҳалла ишига бошчилик қилиб, пировардида аҳоли фаровонлиги, ҳудуд ривожига ҳисса қўшадиган бўлди.\n- 30 йилдан буён маҳалла тизимида фаолият олиб бораман, - дейди Қарши шаҳридаги Чақар маҳалла фуқаролар йиғини раиси Норгул Мустафоқулова. - Шундан келиб чиқиб қарайдиган бўлсам, бундан 10-15 йил олдинги маҳалла раислари билан бугунгиларининг фаолияти бир-биридан фарқ қилади. Бугун талабга яраша ваколатлар кўлами ҳам кенгайди. Улар маълум ҳудуд йўлбошчиси сифатида ҳуқуқий саводхон бўлиши талаб этилади.\nАйтиш жоиз, янги сайланган раислар учун 88 соатлик ўқув ташкил этилиб, унда аҳолининг эҳтиёжманд қатлами ва кекса авлод вакилларини ижтимоий қўллаб-қувватлаш, оилаларни мустаҳкамлаш, ёшлар тарбиясида самарадорликка эришиш, маънавий муҳит барқарорлигини таъминлаш, шунингдек, эрта турмуш ва яқин қариндошлар ўртасидаги никоҳ, диний ақидапарастлик, гиёҳвандлик, одам савдоси сингари ҳолатларнинг олдини олиш каби масалаларда маҳалланинг ваколати ва бошқа қатор вазифалар бўйича билимлар оширилди.\n"Маҳалла" хайрия жамоат фондининг асосий вазифаларидан бири - аҳолининг эҳтиёжманд қатламларини ижтимоий қўллаб-қувватлаш, уларга моддий ва маънавий ёрдам кўрсатиш бўлиб, ушбу йўналишда фуқаролар йиғинлари билан ўзаро ҳамкорликда бир қатор чора-тадбирлар амалга ошириб келинаётир.\n- Айниқса, кексаларни эъзозлаш, уруш ва меҳнат фронти фахрийлари, ёлғиз қариялар, пенсионер ва ногиронлар, эҳтиёжманд оилаларни моддий ва маънавий қўллаб-қувватлашга алоҳида эътибор қаратилмоқда, - дейди Қурбон Сариқов. - Жорий йил Давлат дастури доирасида Яккабоғ туманидаги "Саховат" интернат уйи ҳамда Шаҳрисабз туманидаги аёллар Мурувват уйида яшаётган 400 нафарга яқин кексаларга ёстиқ-чойшаб тўпламлари, шахсий гигиена воситалари, кийим-кечаклар берилди. Маҳаллаларда истиқомат қилаётган 100 ёш ва ундан катта ёшдаги фахрийларни жалб этган ҳолда "Аср билан юзма-юз" мавзусида тадбирлар ташкил қилинмоқда. Эҳтиёжманд оилаларни қўллаб-қувватлаш, оилавий бизнесларини ривожлантириш учун имтиёзли кредитлар ажратилди. Айни пайтда улар парранда, чорва боқиб, иссиқхона ташкил этиб манфаатдорлик кўрмоқда. Шунингдек, фонд томонидан 20 дан ортиқ уруш ва меҳнат фронти фахрийлари, ёлғиз кексалар ва ногиронларнинг уй-жойларини таъмирлашга моддий ёрдам кўрсатилди.\nБир сўз билан айтганда, маҳаллалардаги тотувлик, иноқлиқ ва фаровонлик мамлакат тараққиётида муҳим ўрин эгаллайди.


Тошкентда янгиланган Chevrolet Lacetti сотувга чиқди - Жамият - PressNews.uz\nБош Саҳифа / Жамият / Тошкентда янгиланган Chevrolet Lacetti сотувга чиқди\nҚўшилди: 24 ноябр 2013 12:56\nМана бирнеча ойдирки Chevrolet Lacetti ишқибозлари унинг янгиланган фейслифтини сотувга чиқишини кутишаётган эди. Ва ниҳоят барчани интиқ қилган янги модель расман сотувга чиқди.\n22 ноябр куни Тошкентнинг Driver`s Village диллерлик марказида илк ҳаридорга янгиланган Lacetti калитлари топширилди. Автомобиль текширилган платформада ва бир қатор принципиал фарқ ва янгиликларга эга, бу ҳақда "Ўзавтосаноат" АК расмий сайти маълум қилди.\nЯнгиланган Lacetti дизайни ихчам ва шу билан бирга кўркам. Кузовнинг линиялари автомобилга замонавий кўриниш бағишлайди. Автомобил фаралари, янги замонавий радиаторлик решеткаси ва олд бампер ҳаммаси янги моделга кўркамлик бағишлайди.\nЯнги ички тузилиш ва чуқур ўйланган эргономика автомобиль ҳайдовчиси учун ҳам, йўловчи учун ҳам қулай ҳисобланади. Ҳайдовчи қулайлиги учун бел регулировкаси, руль колонкасини созлаш, юк ва бензобак автоматик равишда очиш имкони яратилган.\nЯнгиланган Lacetti ишлаб чиқарувчилари орқа ўриндиқда ўтирдагинларни ҳам эътиборсиз қолдиришмаган ва уларнинг қўллари қулай туриши учун тирсакқанот билан таъминлашган.\nАвтомобиль General Motors Powertrain Uzbekistan'да ишлаб чиқарилган двигател билан ҳаракатланади – ҳажми 1,5 литр бўлган янги тўртцилиндрли мотор, ишончли занжир ГРМ узатма, 105 л.с. кучга эга цилиндр бошида иккита вал тақсимловчига эга. Ҳаридорнинг танловига кўра – 5 поғонали механик ёки замонавий автомат 6-поғонали трансмиссиялар мавжуд. Двигатель экологик жиҳатдан жаҳон стандартларига мос келади.\n27 феврал 2014 16:59\nХа энди четда хеч кимга кераги булмаганлиги учун буртириб ёзишадида биродар. Узимиздан бошкалар олмаса. Мактаб мактаб алмаштириб алмаштириб миниб юришовирадида, буларгасиз билан менга буларни хеч кераги йук булса, худога шукур автобуслармиз катнаб тураверсин))))\n29 декабр 2013 22:36\nичидаги хамма нарса олдинги ласеттига хам бор эди сал бурттириб ёзибсизлар шу еини


«Бахтли ҳаёт сари»\nҲар бир инсон фаровон ҳаёт кечиришни, оиласи тинч, ишлари унумли, соғлиғи мустаҳкам бўлишини истайди. Бироқ бу нарса ҳаммага ҳам насиб этавермайди. Чунки бахтга эришишнинг ўз мезонлари бор. Қолаверса, бахтни пулга сотиб олишнинг иложи йўқ. Зеро, бахт доим ҳам моддиятга боғлиқ эмас.\nҲаётда тўкис бахтга эришган инсонлар жуда кам. Кимнингдир соғлиғи яхши бўлса, рўзғор тебратишда, тирикчиликда муаммолари бор. Яна кимнингдир топиш-тутуши яхши-ю, соғлиғи ёмон, оиласи нотинч. Тўкис бахтга эришиш учун инсон олдида қандайдир тўсиқлар, муаммолар туради. Уларни ечиш учун етарли илм, кўникма, ҳаётий тажриба талаб этилади.\nҚўлингиздаги “Бахтли ҳаёт сари” китобидан қалб хотиржамлиги, оилавий тотув-лик, соғлик-саломатлик ҳақидаги маълумотлар урин олган. Жумладан, оила қуриш арафасида турган ёшларга фойдали маслаҳатлар берилган, турмушда учрайдиган муаммоларни ҳал этиш, соғлиқни сақлаш, касалликлар олдини олиш, моддий, руҳий иллатларни даволаш борасида йўл-йўриқ кўрсатилган.\nУшбу китоб ҳаёт моҳиятини теранроқ англашда, ҳақиқий бахтга эришишда сизга яқин кўмакчи бўлади, деган умиддамиз.\nМуаллиф: Зиёвуддин Раҳим\nНоми: «Бахтли ҳаёт сари»\nҲажми: 348 бет\nБичими: 60×90 1/16\nСотилган сони: 78\nКўрилган сони: 25886\n«Оилада фарзанд тарбияси»\n«Оилада фарзанд тарбияси» Мустақиллик йилларида мамлакатимизда она ва бола саломатлиги масалаларига муҳтарам Юртбошимиз раҳбарликларида алоҳида эътиб..\n«Исломда оила» (юмшоқ муқова)\n«Исломда оила» Қўлингиздаги китоб номиданоқ маълум, оилавий муаммоларга адолатли ечим топишда зарур кўлланма бўлишига умид қилам..\n«Бахтиёр оила»Ушбу китоб Ислом динининг оилавий муносабатларга оид аҳкомларининг кенг ва батафсил шарҳи бўлиб, мусулмон киши оилавий ҳаётга оид билиши..\n«Бахтиёр оила» (экспорт учун)\nШайх Муҳаммад Содиқ Муҳаммад Юсуф ҳазратларининг «Бахтиёр оила» деб номланган китоблари.(Фақат экспорт учун)(Ўзбекистон учун)БИСМИЛЛАҲИР РОҲ..\n«Сўраган эдингиз» I-II\n«Сўраган эдингиз» I-II «Сураган эдингиз» рукни остида «Ислом нури» газетаси ва «Хидоят» журнали саҳифаларида сизни қизиқтирган саволларга Ўзбекистон ..\n«Урология» Баъзи касаллик турлари борки, уни ҳатто яқинларингизга айтишга истиҳола қиласиз. Вақт ўтган сари эса у сизни янада қийнай бошлайди. М..\n«Оғриқлар: дўстми-душманми?» Ушбу асар муаллифнинг иш тажрибаси давомида синовдан ўтган муолажалар, кўп учрайдиган касалликла..\n«Олтин силсила» – «Саҳиҳул Бухорий» 2-жуз\n«Олтин силсила» – «Саҳиҳул Бухорий» 2-жуз Китоб муқаддимаси: http://islom.uz/content/view/2929/149/ Муаллиф: Шайх Муҳаммад Содиқ Муҳаммад Юсуф ..\n«Мўминнинг умр сафари» - муфассал ҳаж китоби\n«Мўминнинг умр сафари» - муфассал ҳаж китобиМУҚАДДИМАДАН БИСМИЛЛАҲИР РОҲМАНИР РОҲИЙМ Бандаларига умрида бир маротаба ҳаж қилишни фарз қилган, ҳар ва..


Ўзбекистон Россияга меҳнат миграцияси бўйича янгича ҳамкорликни йўлга қўйишни таклиф қилди\n20:22 / 15.02.2017\nТадбирда иштирок этган «Кун» мухбирининг хабар беришича, Ўзбекистон Республикаси бош вазир ўринбосари Рустам Азимов меҳнат миграцияси соҳасидаги ҳамкорликка ҳам катта аҳамият берилишини таъкидлади. Жумладан, Ўзбекистон мазкур соҳада ҳалқаро миқёсда тан олинган шакллар асосида ҳамкорликни йўлга қўйишни таклиф этади.\nБундай ҳамкорлик йўлланаётган ишчилар сони, мутахассислиги, уларни қабул қилаётган ҳудудлар бўйича аниқ маълумотлар билан таъминлашни кўзда тутади. Шунингдек, меҳнат муҳожирларига уларнинг ҳуқуқий муҳофазаси бўйича қатъий кафолатлар берувчи тартибни ўрнатиш режалаштирилмоқда. Бундан ташқари, ишчиларни нормал яшаш шароити ҳамда тиббий ва ижтимоий суғурта билан таъминлаш ҳам кўзда тутилмоқда.\nЙиғилишда Россия ва Ўзбекистоннинг позициялари кўп жиҳатдан тўғри келиши, олдинда эса бир қатор вазифаларнинг амалий ижроси тургани таъкидланди.\nКореяга Е-9 ишчи визаси орқали мигрантларни юбориш тикланиши кутилмоқда


Банкоматлардан нақд пул ечишда комиссия тўлови жорий этилди. Эксперт изоҳи\nАвгуст ойининг иккинчи ярмида Тошкент шаҳрида илк марта банкоматлар ўрнатишни бошлаган «Халқ банки» 12 сентябрь куни банкоматлардан пулни нақдлаштиришда умумий сумманинг 1 фоизи миқдорида комиссия тўлови белгилади.\nУшбу фоиз банкомат орқали пулни нақдлаштириш жараёнида автоматик тарзда ечиб олинмоқда.\nҲозирча NBU ва «Ипак йўли банки» банкоматларида комиссия жорий қилинмади.\nҚайд этиш керакки, комиссия тўлови ҳақидаги хабарлар истеъмолчилар томонидан яхши қаршиланмади.\nЭксперт банкоматлардан нақд пул ечиш учун комиссия ўрнатилганига асослар келтириб, буни ижобий баҳолашга чақирди.\n«Ҳар қандай товар ёки хизмат ўзининг нархига эга, жумладан нақд пул ечиш ҳам. Текин хизмат охир оқибатда ва пировардида ёки амалда йўқ хизматга ёки коррупцион тўлов эвазига амалга ошириладиган инструментга айланади. Буни тушуниш ва қабул қилиш лозим.\nЧунки банкомат пулга сотиб олинади, унинг амортизацияси мавжуд, унга мулк солиғи тўланади, банкомат ўрнатилган жойга ижара ҳақи тўланади, яна банкомат электр энергияси ва қоғоз харажати, эксплуатация чиқимларини талаб этади.\nБу хабар кўпчилик ОАВлар тақдим этаётганидек салбий контекстда баҳоланмаслиги лозим», дея ўз муносабатини билдирган эксперт.\nЭслатиб ўтамиз, шу йилнинг 14 августидан бошлаб Тошкент шаҳридаги Олой, Юнусобод ва Қўйлиқ бозорларида нақд пул ечиб олиш мумкин бўлган банкоматлар ишга тушди. Ҳар бир бозорда биттадан банкомат ўрнатилган. Банкоматларга ҳар куни ўртача 30 млн сўм пул қўйилади.\nХалқ банки Банкоматлар


10.12.2017 16:00 0 2214\nҲаётда дунёқарашнинг ўзгаришидан кучлироқ нарса йўқ. Сен сочларингнинг рангини, кийиниш усулингни, манзилингни, фуқаролигингни ва ҳатто хотинингни ҳам алмаштиришинг мумкин. Лекин сенинг фикрлашинг ўзгармаса, атрофда содир бўлаётган воқеалар қайтарилаверади. Чунки нимаики ўзгарган бўлса, уни шунчаки ташқи кўриниши ўзгарган, холос. Айни дамда сенинг ичингдаги ҳамма нарса эски ҳолича қолган бўлади.\nАгар сен ҳаётдан ниманидир истасанг, ўзингни ўзгартиришни хоҳласанг, нимагадир эришишни, юксак чўққиларни забт этишни, зарарли одатлардан қутулишни хоҳласанг, бунинг учун тер тўкиш керак бўлади. Бу жуда ҳам оғир масала. Кўпчилик ўзининг иқтидори нимада эканлигини билмай яшаб ўтиб кетади. Иқтидори нимадалигини билганларнинг кўпи эса, ҳар доим ҳам уни ривожлантириш билан шуғулланишмайди.\nДўстим, сени бахтли қилиши мумкин бўлган ягона нарса бу – доимо бир поғона юқорига қадам ташлашдир. Бу — сен нималарга қодир эканлигингни ҳис қилиш туйғуси.\nКундалик ҳаёт ташвишларидан бор кучинг билан бир лаҳзага чиқиб бўлса-да, атрофдан ҳақиқий «Мен»ингни кўриш...\nБошинггача ўз қўрқувларинг ботқоғига ботиб кетган ҳолингда ҳам йўлингда давом этишинг учун сен ўз қўрқувларингга қарши тотал уруш эълон қилсанг, ана шундагина сен орзиқиб кутган воқеалар содир бўлишни бошлайди.\nАгар сен ўзингни у ёки бу имкониятингни ривожлантириш учун куч топа олмасанг, атрофдагиларнинг фикрларига қулоқ солиб, шу фикрларнинг тор хонасида айланиб юраверсанг ёки худо кўрсатмасин, уларнинг мақтовига учсанг, бу сенинг синишинг билан тугайди.\nАтрофдагилар сенга сен шуғулланаётган ишлар фойдасизлигини сингдиришга уринишади. Агар улар мақсадига етса, сен ўз орзуларингни қабрга қўйганинг шу бўлади.\nҲаётда қанча вақтинг қолди? Қанча? Биз буни билмаймиз, тўғрими? Етар шунчаки яшаш. Шунчаки еб-ичиб, ухлаб туришдан зерикмадингми?\nАгар нимадир хоҳласанг, сен ўзингга нисбатан раҳмсиз, бешафқат шахсга айланишинг керак. Топқир бўлишни ўрган, ғоялар ярат. Нима бўлишидан қатъи назар, инсонийликни йўқотма. Чўкиб кетмаслик учун ўзингда куч топ. Бу ғолибларнинг сифати.\nҲамма нарсага чанқоқ бўл, ютқазишни ўрган, кетма-кет ютқазганингда ҳам, қўлларингни туширма. Бу ҳаммаси, ғолибларнинг асосий сифатларидан. Мен сенга бу кучни тушунтириб бера олмайман, лекин у бор. Инсон нима хоҳлашини чин дилидан англаб етганидагина бу куч унинг онги ва жисмида пайдо бўлади.\nҲаммада буюкликка имкон бор, атрофдаги танқидларни юракка оғир олмасликни ўрганиш керак. Мен ўз иродамни мустаҳкамлайман, ҳеч нарса мени тўхтатиб қолишига йўл қўймайман, мен бунга лойиқман! Кўпчилик инсонлар енгилгач, осонгина орзу-мақсадларини кўмиб ташлашади. Бекор қилишади. Инсон руҳияти ақл бовар қилмас даражада кучли. Уни ўлдириш, деярли мумкин эмас!\nСен ғайратлисан! Сен кучлисан! Сени ҳеч нарса тўхтата олмайди! Билгинки, кўп инсонлар умрини доимо қўл тормози билан бошқариб келишади ва бу уларни фақат орқага тортади. Фақат олдинга интилишни бошла!\nШу нарсани ўзингга сингдирганингда, онгнинг янги ҳолатига мослашганингда, ҳар бир қилаётган ишинг қандай ўзгараётганлигини кўришинг мумкин. Дунёни қандай қабул қилишингни, қанчалик радикал ўзгариб кетганидан шок ҳолатига тушасан.\nАгар шу гапларни ҳар куни ўзинг учун такрорласанг, сенинг ҳаракатларинг ва уларнинг натижалари қандай кучли ўзгараётганини англаб борасан... Бу мен! Менинг руҳиятимда ҳамма нарса бор! Бугун менинг куним ва мени бугун ҳеч нарса тўхтатиб қола олмайди!\nМарк Твен шундай деган экан: «Ҳаётдаги энг муҳим иккита кун бор, бири сен туғилган кун, иккинчиси нима учун туғилганингни англаган кун».\n«ЗАГС»ларда нима ўзгаради?


«Ўзбектелеком» провайдерлар учун интернет-хизматлари таърифларини яна туширди\n15:07 / 10.03.2016\n«Ўзбектелеком» акциядорлик компанияси 2016-йил 17-феврал кунидан Ўзбекистон провайдерлари учун интернет-хизматларига тарифлар 1 Мбит/с. учун (ташқи каналда) $136,34 га туширилганини маълум қилади, деб хабар беради компаниянинг расмий сайти.\nМаълумотларга кўра жорий йилнинг ўзида нархлар уч маротаба туширилган. Тарифлар 1 Мбит/с. учун 13-январдан $156,24 гача, 1-февралдан 1Мбит/с. учун $141,94 гача, 17-февралдан 1Мбит/с. учун $136,34 гача арзонлаштирилган.\nКомпани ўтган йилда нархларнинг ўн етти марта туширилгани ҳақида маълум қилди.


ЎзА - Давлат статистика қўмитаси ва Истеъмолчилар федерацияси бозорлардаги гўшт маҳсулотларининг нархини ўрганиб чиқди\nЎзбекистон Республикаси Давлат статистика қўмитаси ҳамда Истеъмолчилар ҳуқуқларини ҳимоя қилиш жамиятлари федерацияси ҳамкорликда ҳар ҳафта давомида истеъмол савати учун зарур маҳсулотларнинг нарх-навосини ўрганиб, таҳлил этиб бормоқда.\nДавлат статистика бошқармаси Қорақалпоғистон ҳудудида сотилаётган гўшт маҳсулотлари нархини эълон қилди.\nҚорақалпоғистон Республикаси статистика бошқармаси томонидан шаҳар ва туман марказий деҳқон бозорларида 2019 йил 13 август куни ўтказилган кузатув натижалари бўйича алоҳида турдаги озиқ-овқат маҳсулотларининг минимал-максимал нархлари тўғрисида маълумот берди.\nКузатув натижасига кўра, Нукус деҳқон бозорида Мол гўшти (суяксиз гўштидан ташқари) минимал нархи 30000 сўмдан, максимал нархи 40000 сўм оралиғида кузатилган.\nБир ҳафта олдин, яъни 06 август куни мол гўшти (суяксиз гўштидан ташқари) минимал нархи 28000 сўмдан сотилаётгани эълон қилинган эди.\nЎзбекистон Республикаси Истеъмолчилар федерацияси томонидан Сирдарё вилоятининг туман ва шаҳар бозорларида ўтказилган кузатувда гўшт маҳсулотларининг қуйидаги нархларда сотилаётгани аён бўлди.\nМол гўшти ҳамда Қўй гўшти (сўм)\n1. Сирдарё туман — 48.000 — 50.000\n2. Сайхунобод тумани — 47.000 — 50.000\n3. Гулистон туман — 47.000 — 50.000\n4. Боёвуд туман — 46.000 — 50.000\n5. Ховос туман — 47.000 — 50.000\n6. Оқолтин туман — 48.000 — 50.000\n7. Сардоба туман — 41.000 — 45.000\n8. Мирзаобод туман — 47.000 — 50.000\n9. Гулистон шаҳар — 47.000 — 50.000\n10. Янги ер шаҳар — 48.000 — 50.000\n11. Ширин шаҳар — 45.000 — 50.000\nЎзбекистон Истеъмолчилар ҳуқуқларини ҳимоя қилиш федерацияси томонидан Бухоро вилояти бозорлари ўрганилганда, шу кунларда гўшт маҳсулотлари нархи қуйидагича баҳоланмоқда:\nБухоро шаҳрида — энг арзон мол гўшти 38 000 сўм, энг қиммат нарх 43 000 сўмни кўрсатмоқда. Қўй гўшти энг арзон 35 000 сўм, энг қиммати 38 000 сўмни кўрсатмоқда.\nКогон шаҳрида – мол гўштининг энг арзон нархи 46 000 сўм, энг қиммат нархи 47 000 сўм. Қўй гўштини энг арзон нархи 40 000 сўм, қиммат нархи 42 000 сўмни кўрсатмоқда.\nБухоро туманида – мол гўштининг энг арзон нархи 39 000 сўм, энг қиммат нархи 42 000 сўм. Қўй гўшти арзони 38 000 сўм, қиммати 40 000 сўм.\nКогон туманида – мол гўштининг энг арзон нархи 46 000 сўм, энг қиммати 47 000 сўмга сотилмоқда. Қўй гўшти энг арзон нархи 40 000 сўм, энг қиммати 42 000 сўм эканлиги маълум бўлди.\nОлот туманида – мол гўшти 40 000 сўмдан 44 000 сўмгача сотилмоқда, қўй гўшти 35 000 сўмдан 39 000 сўмгача сотилмоқда.\nҚоракўл туманида – мол гўшти 42 000 сўмдан 46 000 сўмгача, қўй гўшти 36 000 сўмдан 38 000 сўмгача сотилмоқда.\nЖондор туманида – мол гўшти 44 000 сўмдан 45 000 сўмгача, қўй гўшти 35 000 сўмдан 37 000 сўмгача баҳоланмоқда.\nҒиждувон туманида – мол гўшти 42000 сўмдан 45 000 сўмгача, қўй гўшти 40 000 сўмдан 45 000 сўмгача сотилмоқда.\nВобкент туманида – мол гўшти 45 000 сўмдан 46 000 сўмгача, қўй гўшти 44 000 сўмдан 45 000 сўмгача сотилмоқда.\nШофиркон туманида – мол гўшти 44 000 сўмдан 45 000 сўмгача, қўй гўшти 39 000 сўмдан 40 000 сўмгача сотилаётгани кузатилди.\nПешку туманида – мол гўшти 43 000 сўмдан 45 000 сўмгача, қўй гўшти 38 000 сўмдан 40 000 сўмгача сотилмоқда.\nРомитон туманида – мол гўшти 38 000 сўмдан 44 000 сўмгача, қўй гўшти 37 000 сўмдан 39 000 сўмгача сотилаётгани кузатилмоқда.\nМаълумот тариқасида шуни айтиш лозимки, Бухоро вилояти аҳолиси иқлим шароити ва турмуш тарзидан келиб чиққан ҳолда мол гўшти маҳсулотини кўпроқ истеъмол қилади.\nЮқорида келтирилган маълумот, Истеъмолчилар ҳуқуқларини ҳимоя қилиш федерацияси томонидан бир кун давомида олинган маълумот бўлиб бу суякли гўштлар учун қўйилган нархлардир. Ҳар кунлик нарх-наво ўзгармас ёки аҳолини бутунлай қониқтирмоқда, дея олмаймиз!


Тожикистонда муҳожирларни ҳимоя қилиш учун «биржа» очилди\nТожикистон мустақил касаба уюшмалари федерацияси ҳузурида ташкил этилган ушбу фирма Россияга меҳнат муҳожирларини жалб қилиш билан шуғулланади.\nФНПТнинг таъкидлашича, алмашинув мигрантлар томонидан ҳам, Россия иш берувчилари томонидан ҳам фирибгарлик ва шартнома шартларини бажармасликдан сақланишига ёрдам беради.\nУшбу гуруҳга ишлаш ва яшаш учун шароит яратиш учун ҳар бир 50 нафар меҳнат муҳожирлари гуруҳига «Мигрантлар меҳнат биржаси» МЧЖ вакили ҳамроҳлик қилишга қарор қилинди. Тожикистонлик меҳнат муҳожирлари Россияда ўз ҳуқуқлари бузилаётгани тўғрисида мунтазам равишда шикоят қилмоқдалар.\nМигрантлар меҳнат биржаси директори Йўлдос Эшов берган интервьюсида корхонанинг асосий мақсади тожикистонлик фуқароларни, айниқса мамлакатдаги ва чет элдаги ёшларни иш билан таъминлашдан иборат эканлигини айтди.\n«Ташкилотимиз яратилганидан бери кўп вақт ўтмаган бўлсада, биз аллақачон Москва, Тамбов, Краснодар ва Иркутск вилоятларидаги бир нечта компаниялар билан ҳамкорлик шартномаларини имзоладик. Ишга боришни истаган кўплаб одамлар аллақачон биз билан боғланишмоқда. Қолган ягона муаммо — авиачипта сотиб олиш», — деди Мигрантлар меҳнат биржаси директори.\nЭшовнинг сўзларига кўра, Россия компаниялари бошқа гуруҳларга чипталар учун тўловларни биринчи мигрант гуруҳлари ишга юборилгандан кейин тўлашга ваъда беришган.\nРоссиядаги тожикистонлик меҳнат муҳожирларининг иш ҳақига келсак, Йўлдос Эшов, масалан, Тамбов вилоятидаги паррандачилик фабрикасида ишчилар ойига 105 000 рублгача пул ишлашлари мумкинлигини айтди. Паррандачилик фермаси шунингдек, мигрантлар ва компания вакили учун турар жой, кунига уч маҳал овқатланиш ва қўшимча овқат учун ҳафтасига 2 000 рубль беради.\nТожикистонлик эксперт Раҳмон Улмасовнинг айтишича, Тожикистонда биринчи марта расмий тузилмалар ҳузурида тожикистонлик меҳнат муҳожирларини Россияга уюшқоқлик билан жўнатадиган ташкилот тузилган. Аммо, Тожикистон ҳукумати аввалроқ бир гуруҳ муҳожирларни Россияга ишлашга жўнатганликларини айтган, аммо кейинчалик муҳожирлар камчиликлардан шикоят қилишган.\n«Биз аллақачон Тожикистонда Россия меҳнат биржаси ваколатхонасини очишни таклиф қилганмиз», деди Раҳмон Улмасов.\nУнинг сўзларига кўра, ҳозирда Россиянинг кўплаб корхоналари ишчилар етишмаслигига дуч келишмоқда: «Масалан, тўрт ой олдин Россиянинг Ростов вилоятида йирик корхона очилган эди. Улар ишчиларни таклиф қилишларини ва уларга 45-50 минг рубль миқдорида маош беришларини эълон қилишди. Ўтган тўрт ой ичида ҳеч ким иш учун мурожаат қилмаган. Россияда бундай компаниялар жуда кўп ва Тожикистон касаба уюшмалари ҳузуридаги Мигрантлар меҳнат биржаси каби ташкилот Россия касаба уюшмалари билан ҳамкорликда тожикистонлик меҳнат муҳожирларини бундай иш жойларига ва компанияларга юбориши мумкин».\nТожикистон Меҳнат ва миграция вазирлиги маълумотларига кўра, 2020 йилда меҳнат муҳожирлиги учун тахминан 130 минг киши Тожикистонни тарк этган, бу ўтган йилга нисбатан 76 фоизга кам. Россия миграция хизмати маълумотларига кўра, Тожикистоннинг 502 минг фуқароси миграцияни рўйхатдан ўтказиш бўйича иш олиб борган.\nТожикистон Миллий банки маълумотларига кўра, ўтган йили чет элдан пул ўтказмалари 6,3 фоизга камайган. Россия Марказий банки маълумотларига кўра, муҳожирлар ўтган йили Тожикистонга 1 миллиард 741 миллион доллар юборган, бу ўтган йилга нисбатан 759 миллион долларга камайган.


Табриклаймиз-қутлаймиз! » ЎЗБЕК МИЛЛИЙ АКАДЕМИК ДРАМА ТЕАТРИ\nЎЗБЕК МИЛЛИЙ АКАДЕМИК ДРАМА ТЕАТРИ » ТЕАТР ҲАҚИДА » ТАБРИКЛАР » Табриклаймиз-қутлаймиз!\nОктябрнинг 11-санасида, ўзбекнинг меҳр-муҳаббатига сазовор бўлган ижодкор, ўз ижодий ҳуснихатига эга актриса Феруза Бобоёрованинг таваллуд айёми.\nСанъаткоримизни айёми билан қутлаб, аввало бебаҳо неъмат сиҳат-саломатлик, узоқ ва саодатли умр, улкан ризқ-насиба, оилавий кўнгил хотиржамлик ҳамда ижодий холис ният-истакларнинг тўла-тўкис мустажобини тилаймиз.\nУстоз, сизни саҳнада девона қалб Машрабнинг онаси Биби Салима қиёфасида кўриб, рости, ижодингизга бўлган ҳурматимиз янада юксалди. Фарзанд дардида ёнаётган, фарзанд доғида куяётган она руҳиятимизни қора бўёқларга бўяди. Яшанг, актёрнинг актёрлиги мана шунда. Қаҳрамони дардида ҳатто-ки, соч толаси ва тирноғи оғриши керак. "Ўзгалар дарди" спектаклидаги доно ва ҳалол шифокор Заҳроингиз билан кўнглимизга ёдда қоларли чироқ ёқдингиз.\nҲаёт сизни ҳамиша гўзал мукофоту ширин ҳадялар билан сийласин!


Буюк соҳибқирон Амир Темур таваллудига бағишланган бадиий кеча - Самаркандский областной ИБЦ им. А.С.Пушкина\nБуюк соҳибқирон Амир Темур таваллудига бағишланган бадиий кеча бўлиб ўтди. Тадбирни Самарқанд Кичик сержантлар тайёрлаш мактабининг оддий аскари Эрбеков Элбек олиб борди. Самарқанд Кичик сержантлар тайёрлаш мактабининг хотин - қизлар қўмитаси раиси Хамидова Юлдуз очиб берди. СамДУ Тарих факультети профессори “Амир Темур тарихига назар” тўғрисида маъруза қилди. Педагогика коллежи ўқувчилари шеър ва рақслари билан чиқиш қилди, ҳамда Кичик сержантлар томонидан тайёрланган саҳна кўриниши бўлиб ўтди.\nАхборот-библиография бўлими 1-тоифали кутубхоначиси Нигора Вохидова АКМ тўғрисида маълумот берди,Ахборот ўлкашунослик сектори бош кутубхоначиси Жунаидова Зарина Амир Темурнинг ҳаёти, қилган ишлари тўғрисида йиғилганларга маълумот берди. Ҳамда, АКМ томонидан Амир Темурга бағишланган китоблар кўргазмаси ташкил этилди.\nДругие материалы в этой категории: « Буюк соҳибқирон Амир Темур таваллудга бағишланган давра суҳбати бўлиб ўтди. “Амир Темур буюк саркарда, жангчи, ҳукмдор” деб номланган китоб - кўргазмаси ташкил этилди. »


Махражнинг луғавий маъноси, бир нарсанинг чиқиш жойидир.\nИстилоҳда эса, ҳарфнинг чиқиш ва бошқасидан ажралиш жойидир.\nАраб тилидаги ҳарфлар йигирма тўққизта бўлиб, Халил ибн Аҳмад ва Ибни Жазарийларнинг қавлига кўра, ўн еттита махраждан чиқади. Сибавайҳ ва Шотибий махражларни ўн олтита дейишган. Улар жавф (оғиз бўшлиғи) махражини тушириб, ундаги ҳарфларни бошқа ердаги махражларга тарқатишган. Масалан, ي нинг махражи тилнинг ўртасида, дейишган. Фарро ва Қутрублар эса махражларни ўн тўртта дейишган. Улар ҳам жавф махражини тушириб ل- ن - ر махражларини битта қилишган. Амалда эса биринчи қавл, яъни махражни ўн еттита эканлиги олинган.\nБирорта ҳарфнинг махражини билиш учун ўша ҳарфни сукунли ёки ташдидли қилинади ва олдига алифни ёки бошқа хоҳлаган ҳарфни ҳаракатли ҳолатда қўйиб, нутқ қилиб кўрилади. Шунда овоз қаерда тугаса, ўша ер махраж бўлади.\nУшбу ўн еттита махраж бешта аъзода жойлашган бўлиб, улар:\n1. Жавф - оғиз бўшлиғи. Унда битта махраж бор.\n2.Ҳалқ – ҳалқум. Унда учта махраж бор.\n3. Лисан – тил. Унда ўнта махраж бор.\n4. Шафатайн - икки лаб. Унда иккита махраж бор.\n5. Хойшум – димоғ. Унда битта махраж бор.\nОғиз бўшлиғида битта махраж бўлиб, ундан учта мад ҳарфлари чиқади. Яъни ا ўзидан аввалги ҳарф фатҳали бўлганида, و ўзидан аввалги ҳарф заммали бўлганида, ي ўзидан аввалги ҳарф касрали бўлганида мад ҳарфлари чиқади. Бу ҳарфлар мад, жавф ҳамда ҳаво ҳарфлари деб аталади. Мад (чўзиқ) дейилишининг сабаби, ушбу ҳарфлар ҳалқумнинг паст қисмидан бошлаб оғизнинг охиригача давом этади ва оғиз ичида бирор нуқтага суянмайди . Шу сабабдан ҳар қанча чўзилиши мумкин. Оғиз бўшлиғидан чиққанлини учун, жавф ҳарфлари дейилади. Ҳавоий дейилишининг сабаби, оғизда ҳаво билан чиққанлиги учундир. Бу ҳарфларни оғиз бўшлиғидан чиқиш шарти, ўзи сукунли бўлиб, ундан аввалги ҳарфнинг ҳаракати ўзига мос бўлишидир. Агар аввалги ҳарфнинг ҳаракати ўзига мос бўлмаса و икки лабдан ي эса тил ўртасидан чиқади.\nҲалқумда учта махраж бор:\n1. Ҳалқумнинг энг туби, кўкракдан кейин келадиган ер ва ундан иккита ҳарф ه ва ء чиқади.\n2. Ҳалқумнинг ўртаси. Ундан иккита ҳарф ح ва ع чиқади.\n3. Ҳалқумнинг юқориси, оғизга уланган жойи, ундан ҳам иккита ҳарф خ ва غ чиқади.\nТилда ўнта махраж бўлиб, улар билан танишишимиздан аввал тилни ҳарф махражларида иштирок этадиган қисмларини айтиб ўтамиз.\nТилдаги биринчи махраж ق махражи бўлиб, тилнинг туби ва унинг тўғрисидаги тепа танглайдан чиқади. Бу икки ҳарф лаҳавия деб аталади. Лаҳа кичик тил деганидир. Бу ҳарфлар тил яқинидан чиққанлиги учун шундай деб аталади.\nИккинчиси ك махражи. Ушбу ҳарф тилнинг туби ق нинг махражидан сал берироқдан чиқади.\nУчинчиси тил ўртаси бўлиб, ундан ва унинг рўпарасидаги танглайдан учта ج- ش- ي ҳарфлари чиқади. Булар шажр (танглай билан тиш орасидаги бўшлиқ) га нисбат берилиб, шажрия ҳарфлари деб аталади. Эътибор беришимиз керак бўлган нарса бу ердаги ي ҳарфи мад эмас, балки ҳаракатли ёки фатҳадан кейин сукунли бўлган йо дир. Мадли йо эса айтиб ўтганимиздек оғиз бўшлиғидан чиқади.\nҚолган махражларда тиш ҳам иштирок етгани учун, тишларнинг арабча атамаси билан қисқача танишиб чиқамиз.\n1. Саниййа – кўплиги санаая, курак яъни олд тиш дегани. Улар тўртта бўлиб, иккитаси тепада иккитаси пастда жойлашган.\n3. Наб - кўплиги аняаб, наб қозиқ тиш бўлиб у ҳам тўрттадир. Наб робаъийядан кейин келади. Бундан кейинги тишлар озиқ тишлар бўлиб, адрос деб аталади. Биттаси дирс дейилади. Адрос ҳам бир неча турга бўлинади:\n3) Наажиз кўплиги наваажиз, булар ақл тишлар бўлиб, улар ҳам тўрттадир.\nБу тишлардан ўн саккизтаси махражларда ишлатилади. Улардан ўн олтитаси тепадаги тишлар ва иккитаси пастки санаая тишлардир.\nТилдаги тўртинчи махраж ض ҳарфининг махражидир. Бу ҳарфни тилнинг ўнг ёки чап тарафини тепа адрос тишларига теккизиб чиқарилади. Ўнг тарафдан чиқариш қийинроқ, чап тарафдан чиқариш осонроқдир. Икки тарафдан чиқариш эса яна ҳам қийинроқ ва азизроқдир. Айтишларича, Умар розияллоҳу анҳу икки тарафдан чиқарган эканлар.\nБешинчиси ل нинг махражидир. Ломни тилнинг олд ёнини, тўғрисидаги юқори тишлар милкига теккизиб чиқарилади.\nОлтинчиси ن нинг махражи бўлиб, у тилни учи ва унинг тўғрисидан юқори саная тишлариниг милкидан ل махражининг тагроғидан чиқади.\nЕттинчиси ر махражидир. Тил учи бир оз тил юзасига кириб, юқори саная тишлар милкидан ن махражининг пастроғидан чиқади. Ушбу охирги учта ҳарф тилнинг учидан чиққани учун залақийя (залақ тилнинг учи, ўткир жойи) деб аталади.\nСаккизинчиси ت- د - ط махражи. Бу ҳарфлар тил учи ва юқори саная тишларининг тубидан чиқади ва натъийя ҳарфлари деб аталади. Натъ танглайнинг олд қисмидир.\nТўққизинчи махражданص- س- ز ҳарфлари чиқади. Буларнинг чиқиш жойи тил учи ҳамда тепа ва паст тишлар орасидир. Ушбу ҳарфларнинг лақаби асалийядир. Асала эса тилнинг учидир.\nЎнинчи махраж ظ - ذ- ث ҳарфларининг махражи бўлиб, улар тил учи ва юқори санаая тишларининг учидан чиқади. Бу ҳарфлар милкка яқин бўлгани учун лисавийя (лисса милк) деб аталади.\nИкки лабдаги махражлар\nЛабда иккита махраж бор.\nБиринчиси ف ҳарфининг махражи. Уни пастки лабнинг ичига юқори санаая тишларнинг учини теккизиб чиқарилади.\nИккинчиси م- ب- و ҳарфларининг махражидир. و мад бўлмаган ҳолда икки лабни йиғиштириб, юмалоқроқ шаклга келтириб, орасини бир оз очиб чиқарилади. ب م ҳарфларини эса икки лабни юмиб нутқ қилинади. Мана шу лабдан чиқадиган тўртта ҳарф шафаҳийя деб аталади. Шафа лаб деганидир.\nДимоғда битта махраж бўлиб, ундан ғунна ( ёқимли жарангли товуш) чиқади. Ғунна م ن ҳарфларига хосдир.


Коронавирус вакцинаси синовдан муваффақиятли ўтгани эълон...\n28.06.2020 17:52 0 10888\nХитойда коронавирусга қарши биратўла иккита вакцина устида иш олиб бораётган «China National Biotec Group» (CNBG) компанияси препаратлардан бири одамларда муваффақиятли синовдан ўтганини эълон қилди.\nДастлабки маълумотларга кўра, CNBG нинг Пекиндаги бўлими томонидан яратилаётган вакцина синовда қатнашган 1 120 нафар соғлом одамнинг ҳаммасида коронавирусга қарши антитанача ишлаб чиқаришга ёрдам берган.\nОАВ хабарига кўра, CNBG нинг Ухандаги бўлими томонидан синовдан ўтказилаётган яна бир вакцина ҳам тажриба иштирокчиларда коронавирусга қарши антитанача ишлаб чиқаришга туртки берган.\nХитойнинг «National Pharmaceutical Group» давлат корпорациясига алоқадор CNBG икки ҳафта олдин энг охирги — учинчи босқич синовларни БААда ўтказиш учун рухсат олди. Бироқ БААда айнан қайси вакцина синовдан ўтишига ойдинлик киритилмаган.\nОАВнинг таъкидлашича, коронавирусга қарши вакциналарнинг биратўла саккизта прототипини ишлаб чиқиш маъқулланган Хитой бу борада жаҳонда етакчилик қилмоқда.\nБироқ дунё бўйича ишлаб чиқилаётган вакциналарнинг бирортаси ҳам ҳали учинчи босқичгача етиб бормади: синовнинг мазкур босқичи учун минглаб иштирокчилар талаб этилади. Тадқиқот вирус кенг тарқалган мамлакатда, яъни табиий муҳитда ўтказилиши керак.\nХитой вакцина синов коронавирус\nҲодиса 21 дақиқа олдин


Касалланганлар сони 61 368 566\nСоғайганлар сони 42 444 208\nВафот этганлар 1 438 786\nШунингдек, ушбу икки шахс умумий манфаатлар бўйича бошқа бир неча масалаларни ҳам муҳокама қилишди, демоқда "tarjumon.uz".\nЯқинда Британия матбуоти Франция президенти Эммануэль Макронни «сайловда овоз тўплаш мақсадида француз мусулмонларини қоралаш ва уларга нисбатан қўрқув ва шубҳа муҳитини яратишда» айблаганди. Ўшанда Макрон Франция Исломий сепаратизмга қарши курашаётганини ва ҳеч қачон Исломга қарши бормаслигини таъкидлаганди.\nЭммануэль Макрон октябрь ойида ўқитувчи Самуэль Патининг ўлдирилишидан сўнг Франция ҳеч қачон карикатураларга рухсат берувчи қонунларидан воз кечмаслигини айтиб, бутун мусулмон оламида норозиликларга сабаб бўлганди. Пати ўз синфига пайғамбар Муҳаммад (соллоллоҳу алайҳи васаллам) карикатура қилинган суратни намойиш қилган ва айнан шунинг учун мусулмон ўқувчи томонидан ўлдирилганди.\nКиритилди: 05:00 21.11.2020. Ўқилди: 1244 марта. Фикрлар сони: 0 та.\nЖиноят занжири: Андижонда 4 кишига нисбатан жиноят иши...


Милиция майори: $20 000 пора бермаганим учун 17 яшар ўғлим 14 йилга қамалди\n05 декабр 2020, Тошкент вақти: 17:41\n17 ёшида қотилликда айбланган Баҳриддин қамоқдан чиқиб даволанмоқда. ("Ўзбекистон инсон ҳуқуқлари альянси" тақдим этган сурат)\n“Ўзбекистон инсон ҳуқуқлари альянси” ташкилоти яқинда қамоқдан чиққан қашқадарёлик Баҳриддин Абдураҳимов билан суҳбат матнини куни кеча эълон қилди.\nБаҳриддин 2010 йили содир этилган бир қотилликка шерик сифатида айблангани ва қийноқлар оқибатида ўзи иштирок этмаган жиноятни бўйнига олишга мажбур бўлгани тўғрисида ҳуқуқ ҳимоячиларига айтиб берган.\n17 ёшида қамалган Баҳриддиннинг отаси, истеъфодаги милиция майори Баҳром Абдураҳимов жорий йилнинг 19 майида Озодликка Наманган вилоятининг Поп туманидаги 64/32-сонли колонияда жазо муддатини ўтаётган ўғли Баҳриддин билан кўришолмаётгани тўғрисида айтиб берган эди.\nЎғлининг қамоқдан чиққанини эшитиб, мухбиримиз Баҳром Абдураҳимов билан яна боғланди ва у қандай қилиб “жиноятга беихтиёр гувоҳ бўлиб қолган ўғлининг жиноятчига айланиб қолиши” тафсилотларини айтиб берди.\nҚашқадарё вилояти, Ғузор тумани, Тинчлик маҳалла фуқаролар йиғинидаги Эркин кўчаси, 38- уйда яшайдиган Баҳром Абдураҳимовнинг айтишича, ўғлининг қамалишига ўзи сабабчи бўлиб қолган.\n“Ўғлимнинг жиноятга гувоҳ бўлиб қолганини билганимдан кейин уни ички ишлар бўлимига ўзим олиб бордим ва афсуски, ўғлимни жиноятга шерикликда айблаб қамаб юбордилар”, дейди ўғли қамалганидан буён унинг номини оқлашга уриниб келаётган ота.\nБиз бугун Баҳром Абдураҳимовга қўшилиб, унинг ўғли айбсиз, деган иддаони қилмоқчи эмасмиз. Бу Баҳриддиннинг ишини қайта кўриб чиқадиган органлар ваколатлари доирасидаги ишдир.\nЛекин ўғлини ҳимоя қилиб, республикадаги турли идораларга, ҳатто мамлакат Президентигача хат билан мурожаат қилган, Интернетда бу хусусда, ўзининг айтишича, 30 дан зиёд материал ёйинлаган милиция майорига ишонмасликка ҳам асосларимиз йўқ.\nШуни ҳам айтиб қўймоқчимизки, қамоқдан яқинда чиқиб, шу кунда даволанаётган Баҳриддиннинг ўзи билан ҳам мухбиримиз суҳбатлашди. Баҳриддин терговчилар уни қандай қийноққа солганлари тўғрисида айтиб берди.\nҚуйида 17 ёшида қотилликда айбланиб 14 йилга кесилган ва 4 йилу 25 кунда қамоқдан аҳлоқ тузатиш ишларига чиқарилган Баҳриддиннинг отаси, истеъфодаги милиция майори Баҳром Абдураҳимов билан ўтказилган суҳбатни тинглашингиз мумкин.\nБаҳром Абдураҳимов билан суҳбат


4 Март 14:52\nБу йил Қозоғистонда бир қатор йўллар қуриб битказилади\nВазирлик маълумотларига кўра, йил бошидан бери пуллик йўлларни жорий этиш бўйича 30 дан ортиқ жамоат тингловлари ўтказилди. «ҚазАвтоЖол» миллий компанияси вакиллари ва маҳаллий ижро этувчи органлар ҳамда жамоат фаоллари ушбу масалани атрофлича муҳокама қилмоқдалар.\n2021 йил январь ойидан бошлаб Жамбил, Алмати, Қизилўрда, Атирау, Манғистау ва Туркистон вилоятларидаги 7 та йўл участкасидаги 35 та аҳоли пунктларида жамоатчилик тингловлари ўтказилди. Миллий оператор вакиллари тизимни амалга ошириш босқичлари, имтиёзлар, тарифлар, шунингдек тўловнинг афзалликлари тўғрисида жамоатчиликни хабардор қилдилар.\n«Пуллик йўллар тармоғини кенгайтириш бўйича узоқ йиллик жаҳон тажрибаси Қозоғистонда ўзининг самарадорлигини исботлади. Ҳозирги кунда мамлакатда 4 та пуллик участка мавжуд: «Нур-Султан - Щучинск», «Нур-Султан - Темиртау», «Алмати - Қапчағай» ва «Алматиа - Хоргос». Бу йил 5,8 минг км йўллар пуллик бўлади», - дейилади хабарда.\nОммавий тингловларни Ақмола, Павлодар, Шарқий Қозоғистон ва Қостанай вилоятларида ҳамда Нур-Султан шаҳрида ўтказиш режалаштирилган.


Венгрия бош вазири Виктор Орбан Ўзбекистонга келди – Газета.uz\nВенгрия бош вазири Виктор Орбан Ўзбекистонга келди\nВенгрия бош вазири Виктор Орбанни аэропортда Ўзбекистон бош вазири Абдулла Арипов кутиб олди. Олий мартабали меҳмон Мустақиллик майдонига ташриф буюрда ҳамда Мустақиллик ва эзгулик монументи пойига гул қўйди. Шундан кейин Венгрия делегацияси ўзи учун ажратилган қароргоҳга йўл олди.\n29 март 2021, 18:27 Сиёсат\n29 март куни Венгрия бош вазири Виктор Орбан расмий ташриф билан Ўзбекистонга келди. Ислом Каримов номидаги Тошкент халқаро аэропортида олий мартабали меҳмон ва унинг рафиқасини Ўзбекистон бош вазири Абдулла Арипов кутиб олди. Бу ҳақда ЎзА хабар бермоқда.\nҚисқа суҳбатдан сўнг Венгрия делегацияси пойтахтдаги Мустақиллик майдонига йўл олди. Венгрия бош вазири мамлакатга илк расмий ташрифини Мустақиллик майдонидан бошлади.\nОлий мартабали меҳмон ҳуррият, порлоқ истиқбол ва эзгу ниятлар рамзи бўлган Мустақиллик ва эзгулик монументи пойига гул қўйди.\nМеҳмонларга Мустақиллик майдоннинг мазмун-моҳияти, бу ерда амалга оширилган бунёдкорлик ишлари ҳақида сўзлаб берилди. Виктор Орбан бу мажмуа ўзбек халқини истиқлол руҳидан куч олиб, янада улкан марралар сари интилишида ўзига хос маёқ бўлиб хизмат қилаётганини таъкидлади, дейилади хабарда.\nШундан сўнг, Венгрия делегацияси ўзи учун ажратилган қароргоҳга йўл олди.\nОлий мақомдаги учрашувлар чоғида иқтисодиёт, энергетика, таълим ва кадрлар тайёрлаш, маданият, ҳудудлараро ҳамкорлик, бандлик ва меҳнат муносабатлари соҳаларида 10 дан ортиқ келишувлар имзоланиши кутилмоқда. Қолаверса, Виктор Орбаннинг илмий тадқиқот ва тарихий объектлар билан танишиши ҳам режа қилинган.\nИкки давлат етакчилари ўртасидаги расмий учрашувлар 30 март кунига белгиланган.\n#венгрия бош вазири


Ўзбекистонга “Сардоба” сув омбори керакмиди? | Qalampir.uz\nЎзбекистонга “Сардоба” сув омбори керакмиди?\nЖамият\t15 Май 22:45 16373\nХабарингиз бор, бугун, 15 май куни Ўзбекистон Республикаси Президенти Шавкат Мирзиёев Сирдарё вилоятига ташриф буюриб, “Сардоба” сув омбори ёрилиши оқибатида жабрланганлар билан мулоқот қилди.\nАслида Сирдарёга сув омбори керакмиди? Президент ушбу саволга тўхталди.\n“Сув омбори керакмиди деган саволлар кўп. Нима учун Сирдарё ва Жиззах вилоятлари ҳеч қачон ривожланмаган? Сув бўлмагани учун. Деҳқонлар билади, пахтага 5-6 марта сув бериш керак эди. Нимага бошқа жойларда 40-70 центнер бўлади, бу ерда 15 центнер. Икки марта ҳам сув беролмасдик-ку ахир.\nИккинчидан, бирор марта такрорий экин эка олармидик? Сув йўқ эди-ку. Шунинг учун 2010 йилда энг тўғри хулоса бўлган. Лекин талафот ҳеч кимни аямайди”, дейди давлат раҳбари.\nСирдарё вилоятидаги “Сардоба” сув омбори ўпирилиши оқибатида сув тошқини юзага келганлиги ҳолати юзасидан ЖКнинг 207-моддаси 1-қисми ва 258-моддаси 2-қисми “б” банди билан жиноят иши қўзғатилди.\n“Сардоба” сув омбори фожиаси техноген омилларини ўрганиш бўйича Ўзбекистон Европа ва Осиё мамлакатлари, хусусан Франция, Туркия ва Россиядан энг профессионал мутахассислар келиши кутилмоқда. Бу ҳақда давлат раҳбари шундай дейди:\n“Мана ҳозир Франциядан, Европадан, Осиёдан, Туркия ва Россиядан энг зўр экспертлар келади. Шу талафотнинг олдини олиш мумкинмиди ё йўқ, сабаби нима эди, ўз холисона баҳоларини берадилар. Келажакда бу сув омборидан қандай фойдаланамиз, бу бало яна такрорланмаслиги учун сизлар билан бамаслаҳат уни тиклаймиз.\nСирдарё билан Жиззах вилоятини ривожлантириш нуқтаи назаридан чорвага ҳам, инсонга ҳам, пахта ва ғалла, парранда ва балииқ – ҳаммага сув керак. Бу тўғри қарор бўлган. Лекин шундай талафот бўлди. Келажакда ҳар бир қилган ишимизга яна пишиқроқ, пухтароқ, мукаммал қилишимиз керак”.\n02 Июнь 19:50 40488\n04 Июнь 09:08 35402\n03 Июнь 11:21 31004\n02 Июнь 12:29 27235\n02 Июнь 14:41 24635